title: Parmavallabi

text: Parmavallabi ("Macropus parma") on kengurulaji, jonka australialainen luonnontieteilijä John Gould löysi ensimmäisen kerran noin vuonna 1840. Tämä arka eläin ei ilmeisesti koskaan ollut kovin yleinen, ja ennen 1900-lukua sen jopa uskottiin kuolleen sukupuuttoon. Sitä on nyttemmin istutettu Uuteen-Seelantiin.


title: Parmavallabi

text: Nisäkäsnimistötoimikunta on ehdottanut lajille uutta suomenkielistä nimeä "pikkukenguru".


title: Parmavallabi

text: Parmavallabi on jättikenguruiden suvun pienin laji; se painaa 3,2–5,8 kg ja on noin puolen metrin pituinen. Sen karvoitus on puna- tai harmaanruskea ja pään alueen karvoitus on harmaa. Häntä on noin puolen metrin pituinen, ja se on harvan mustan karvan peitossa. Parmavallabi on hyvin samannäköinen kuin punajalkapikkuvallabi ("Thylogale stigmatica") ja punakaulapikkuvallabi ("Thylogale thetis"), minkä vuoksi parmavallabista saatiin useita havaintoja myös silloin, kun sen uskottiin olleen kuollut sukupuuttoon.


title: Nikki (televisiosarja)

text: Nikki oli yhdysvaltalainen tilannekomediasarja, jota The WB esitti vuosina 2000–2002. Sarjan tähtenä oli Nikki Cox, joka näytteli lasvegasilaista showtyttöä Nikki Whitea. Sarjaa tuotettiin 41 jaksoa, mutta niistä lähetettiin televisiossa vain 36.


title: Nikki (televisiosarja)

text: Nick von Esmarch näytteli Nikkin aviomiestä, showpainija Dwight Whitea. Toby Huss näytteli Jupiteria, Susan Egan Marya, Brad William Henke Thoria ja Christine Estabrook Marionia.


title: Nikki (televisiosarja)

text: Yhtenä sarjan pääaiheena oli Dwightin äidin jatkuva viha Nikkiä kohtaan, koska tämä ”houkutteli” Dwightin menemään naimisiin kanssaan. Hän uskoi poikansa olleen tarkoitettu paremmalle ja kunniallisemmalle uralle kuin showpainijaksi.


title: Annie-palkinto

text: Annie-palkinto ("Annie Awards") on Los Angelesin kansainvälisen animaatiofilmiyhdistyksen ASIFA-Hollywoodin vuosittain jakama palkinto, joka jaetaan eri sarjoissa vuoden parhaille animaation tekijöille, animaatiosarjoille ja -elokuville. Palkintoa on jaettu vuodesta 1972 lähtien, lukuun ottamatta vuosia 1989 ja 2002. Aluksi Annie-gaalassa jaettiin muun muassa Winsor McCay-, Foreign- ja June Foray -palkintoja. Alkuun, vuoteen 1991 asti palkintoa jaettiin vain animaatioiden tekijöille, mutta varsinaisesti laajemmassa merkityksessä Annieta on jaettu vuodesta 1992 lähtien.


title: Annie-palkinto

text: Annie-palkinnon alkuunpanija oli pitkäaikainen ASIFA-Hollywoodin jäsen June Foray, jonka mielestä myös animaatiot ansaitsisivat palkintoja. Max Fleischer oli juuri kuollut syyskuussa Forayn idean syntyessä, ja niin Foray halusi kunnioittaa Fleischeria ja tämän veljeä Dave Fleischeria näiden ohjaamista animaatioista.


title: Annie-palkinto

text: ASIFA-Hollywoodin puheenjohtaja Nick Bosustow innostui Forayn ehdotuksesta, ja hän sai järjestääkseen ensimmäisen tilaisuuden. Aluksi tilaisuus tarvitsi nimen, ja se syntyi nopeasti, kun Forayn silloinen aviomies Hobart Donavan keksi nimeksi Annie, joka on eräänlainen lempinimi sanalle animation. Tilaisuuden pitopaikaksi hän hankki urheilijamotellin, joka sijaitsi laaksossa. Forayn mukaan tuolloin suurin osa ihmisistä asui laaksossa. Hän vuokrasi motellin juhlahuoneiston, ja tilaisuuden alkaessa yleisöä oli paikalla yli 400, ja Max ja Dave Fleischer saivat palkinnot. Tilaisuuden isännäksi Foray oli palkannut muun muassa Betty Boopin luoneen Myron Natwickin. Ensimmäinen Annie-gaala oli Forayn mukaan menestyksellinen, ja hän epäili voisiko seuraavasta tulla yhtä menestyksekäs, kun vuoden 1973 Annie-gaalassa palkittiin vain yksi henkilö Nakke Nakuttajan luonut Walter Lantz. Vieraita oli yhtä paljon kuin edelliselläkin kerralla, ja Forayn kehittämä palkintotilaisuus alkoi saada arvostusta ja vakiinnuttaa paikkansa yhtenä arvostetuimmista palkinnoista.


title: Annie-palkinto

text: Annie-pokaali oli aluksi valmistettu puusta ja muovista, mutta se ei Forayn mukaan sopinut tilaisuuteen eikä animaatioon. Nykyinen palkinto esiteltiin toisessa Annie-gaalassa, ja se oli suunniteltu vaskipuhaltimen muotoiseksi. Palkinnon suunnitteli Tom Woodward.


title: Annie-palkinto

text: Esimerkkejä sarjoista:


title: Uunisaaren kesäteatteri

text: Uunisaaren kesäteatteri on suomalaisten arkkitehtien Casagrande & Rintalan väliaikainen teatteri- ja sirkusrakennus Helsingin Uunisaareen vuonna 2000. Rumpumainen rakennus on avoin luonnon elementeille, muun muassa sadevesi on ohjattu keskelle ympyränmuotoista esiintymislavaa.


title: Otanmäen ratapiha

text: Otanmäen ratapiha () on Otanmäellä Kajaanissa sijaitseva Suomen rataverkkoon kuuluva rautatieliikennepaikka ja rataosan pääteliikennepaikka. Liikennepaikka on avattu liikenteelle vuonna 1953 Kajaanin Murtomäestä haarautuvan rautatien valmistuttua.


title: Otanmäen ratapiha

text: Alun perin rata Otanmäkeen ja Otanmäen liikennepaikka rakennettiin palvelemaan Otanmäki Oy:n Otanmäen kaivoksen malmikuljetuksia. Muun muassa Oulun satamiin suuntautuneet malmikuljetukset muodostivat pääosan Otanmäen liikenteestä.


title: Otanmäen ratapiha

text: Kaivoksen lakkauttamisen myötä liikenne radalla loppui lähes kokonaan. Nykyisin Otanmäen liikennepaikan tuntumassa toimii Transtech Oy:n Otanmäen vaunutehdas, joka käyttää satunnaisesti rautatiekuljetuksia. Yhtiö toimittaa tehtailla valmistetut VR Groupin tilaamat henkilövaunut rautatiekuljetuksena. Vaunujen kuljetuksesta vastaa VR Transpoint. Liikennepaikalla kuormataan myös raakapuuta.


title: Otanmäen ratapiha

text: Liikennepaikalla ei ole nykyisin lainkaan turvalaitteita. Rautatieliikenteen ohjaus Murtomäen ja Otanmäen välillä hoidetaan Iisalmen rautatieasemalta käsin, ja liikkumisluvat asemien välillä annetaan radiopuhelimitse. Liikenne Otanmäen ratapihalla tapahtuu vaihtotyönä.


title: Playhouse Disney

text: Playhouse Disney oli televisiokanava, jonka ohjelmisto oli suunnattu lapsille. Se aloitti toimintansa Suomessa 1. lokakuuta 2006. Playhouse Disneyllä jotkin ohjelmat oli dubattu tai tekstitetty suomeksi ja loput olivat englanniksi. Playhouse Disneyllä ei esitetty mainoksia eikä turhaa väkivaltaa. Kanavan lähetysaika oli Suomessa klo 7-20. Kanavan korvasi 10. syyskuuta 2011 Disney Junior -niminen lastenkanava.


title: Amélie-les-crayons

text: Amélie-les-crayons on ranskalainen indie-muusikko, laulaja-lauluntekijä. Amélie-les-crayonsin taustalla vaikuttaa aina myös yhtye, jonka soittajat vaihtuvat spektaakkelin mukaan. Tähän mennessä yhtyeellä on ollut kaksi kokoonpanoa.


title: Amélie-les-crayons

text: Amélie-les-crayons, Heiko, Michel ja Laurent tapasivat toisensa vuonna 2002 ja alkoivat tehdä yhdessä musiikkia. Tällä kokoonpanolla yhtye toteutti ensimmäisen spektaakkelinsa (kuten virallisilla sivuilla yhtyeen musiikillisia aikakausia kuvaillaan). Yhtye aloitti julkaisemalla EP:n, joka sisälsi live- ja studioäänityksinä muutaman kappaleen. Tämän jälkeen he äänittivät ensimmäisen studioalbuminsa ja aloittivat ensimmäisen konserttikiertueensa. Albumi ja kiertue muodostavat ”spektaakkelin”. Ensimmäinen tällainen oli nimeltään "Le tour de la question", jonka yhdeltä keikalta yhtyeen DVD on taltioitu. Tämän kiertueen aikana yhtye vieraili jopa Suomessa: he olivat Kuopion Viinijuhlien kutsuartisti, kun teemana oli ranskalaiset viinit vuonna 2004.


title: Amélie-les-crayons

text: Amélie-les-crayonsin ensimmäinen studioalbumi myi yllätykselliset 30 000 kappaletta, mikä on harvinaista ranskalaiselle indie-artistille. Kokoonpano on voittanut myös useita palkintoja ja saanut erilaisia tunnustuksia musiikistaan.


title: Amélie-les-crayons

text: Amélie-les-crayonsin rooli on edelleen hurmaava pikkutyttö, joka joissain biiseissä kamppailee aikuisuutensa kanssa.


title: Amélie-les-crayons

text: Amélie-les-crayonsin musiikissa on paljon vaikutteita perinteisestä ranskalaisesta musiikista ja sen voi sanoa oleva alternative folkia. Amélie-les-crayons on yksi "nouvelle scène française"n johtavia astisteja. Amélie-les-crayons soittaa itse pianoa ja laulaa sekä säveltää ja sanoittaa.


title: Amélie-les-crayons

text: Aiemmalla kokoonpanolla Amélie-les-Crayons julkaisi ensimmäiset levynsä ja DVD:n. Tällöin yhtyeeseen kuuluivat Amélie-les-crayonsin lisäksi:


title: Amélie-les-crayons

text: Vuonna 2007 julkaistavalla "La porte plume" -albumilla Amélie-les-crayonsin taustalla musiikkia tekevät:


title: Kuvaboxi

text: Kuvaboxi on verkkopalvelu, jossa käyttäjät voivat jakaa, katsella ja kommentoida valokuvia. Toukokuussa 2010 kuvienjakopalvelut Kuvaboxi.fi ja Kuvat.fi yhdistyvät yhdeksi palveluksi ja siirtyi kuvat.fi nimen alle..


title: Kuvaboxi

text:
Palvelu julkaistiin nimellä Kuvat Kavereille maaliskuussa 2005 ja sen taustalla on Mobshare-tutkimus, jossa Futurice Oy tutki yhdessä Tietotekniikan tutkimuslaitoksen (HIIT) ja Berkeleyn yliopiston kanssa digikameroiden ja kamerapuhelimien käyttöä sekä digikuvien metadatan hyödyntämisen mahdollisuuksia. Tutkimuksen tuloksena syntyi kuvienjakopalvelu, joka siirtyi MTV3:n portaaliin maaliskuussa 2006. Huhtikuussa 2008 MTV3 osti Kuvaboxi-liiketoiminnan järjestelmän kehittäneeltä Futurice Oy:ltä. Kuvaboxissa oli tällöin jo yli 5,3 miljoonaa kuvaa ja 170 000 rekisteröitynyttä käyttäjää . Toukokuussa 2010 kuvienjakopalvelut Kuvaboxi.fi ja Kuvat.fi yhdistyvät yhdeksi palveluksi ja toiminta siirrettiin kuvat.fi nimen alle..
Kuvaboxi on verkkopalvelu, jossa käyttäjät voivat julkaista ottamiaan valokuvia yksityisesti, yhteisöille tai julkisesti verkossa. Alun perin palvelussa pystyi jakamaan kuvia vain erikseen määrätyille henkilöille. Palvelun erityispiirteenä yksityisesti jaetut kuvakansiot muodostavat automaattisesti näkymän jaettuihin kuviin kunkin käyttäjän oman sosiaalisen piirin mukaisesti.


title: Kuvaboxi

text: Julkisten kansioiden jakaminen sallittiin toukokuussa 2007 ja niitä on mahdollista kommentoida. Palvelussa ei ole levytilarajoja, joskin kuukausimääräinen raja uusille kuville on 2500 kpl/kk. Kuvakansioita on mahdollista hakea ja luokitella folksonomisesti eli ns. avainsanamerkintään perustuen. Kuvat on mahdollista hakea palvelusta takaisin omalle tietokoneelle. Palvelu rahoitetaan kuukausimaksuilla, mainostilan myynnillä sekä aitojen paperivalokuvien tilauksilla.


title: Ihmisen ihonväri

text: Ihmisen ihonväri voi vaihdella erittäin tummanruskeasta vaaleaan. Ihonvärin aiheuttaa melaniinipigmentti.


title: Ihmisen ihonväri

text: Yleisesti ottaen päiväntasaajalta poispäin mentäessä auringonsäteilyn määrä vähenee ja ihmisten ihonväri vaalenee. Ihonväri on kehittynyt suojaamaan Auringon haitalliselta UV-säteilyltä ja foolihapon hajoamiselta, mutta silti sallimaan D-vitamiinin muodostumisen iholla auringonvalon vaikutuksesta. Vaaleaihoiselle ihmisille ihosyöpävaara on korkeampi päiväntasaajan seudulla, kun taas tummaihoinen voi kärsiä pohjoisen pimeydessä D-vitamiinin puutoksesta. Keskimäärin naisilla on hieman vaaleampi iho kuin miehillä, mikä voi johtua suuremmasta kalsiumin tarpeesta raskauden ja imettämisen aikana.


title: Ihmisen ihonväri

text: Ihonväri on yksi silmiinpistävimmistä ihmisen ominaisuuksista, ja joskus ihmisiä erotellaan ihonvärin ja muiden piirteiden perusteella eri rotuihin.


title: Ihmisen ihonväri

text: Ihon epidermiksen melanosyytit tuottavat pigmenttijyväsiä, melanosomeja, joiden sisältämä melaniini erittyy keratinosyytteihin. Melanosyyttien määrä eriväristen ihmisten välillä on miltei vakio, mutta vaaleaihoisilla melanosomit ovat keskittyneet tyvikerrokseen, kun taas tummaihoisilla niitä löytyy kaikista epidermiksen kerroksista. Lisäksi vaaleaihoisilla melaniini hajoaa nopeammin lysosomaalisen toiminnan johdosta.


title: Ihmisen ihonväri

text: Iän mukana ihonväri vaalenee, sillä melanosyyttien määrä vähenee. Albinismissa melaniinin tuotanto on entsyymipuutoksen vuoksi häiriintynyt, jolloin iho ja hiukset jäävät hyvin vaaleiksi.


title: Ihmisen ihonväri

text: Ihoa voi valkaista kemiallisesti esimerkiksi myrkyllisellä elohopeaa sisältävällä voiteella, joka vähentää melaniinin tuotantoa.


title: Ihmisen ihonväri

text: Nykyihminen ("Homo sapiens") oli kehittynyt trooppisessa Afrikassa tummaihoiseksi menetettyään karvapeitteensä. Nykyihmisen edeltäjät olivat olleet karvojensa alla ilmeisesti vaaleaihoisia. Melaniinipigmentin aikaansaama tumma väri suojaa ihoa auringon uv-säteilyn haitoilta, joten joistain afrikkalaiskansoista kehittyi hyvin tummaihoisia. Vaaleaihoisuutta aiheuttavia geenejä säilyi kuitenkin afrikkalaisillakin. Ihmisten ihonväri vaaleni heidän alettuaan vaeltaa Afrikasta vähäisemmän auringonvalon vyöhykkeille. Evoluutio tuotti vuosituhansien kuluessa vaaleamman ihonvärin, sopeuman oloihin, joissa auringon UV-säteilyä on vähemmän. Toisaalta geenipoolissa on säilynyt mahdollisuus ihonvärin tummentumiselle uudelleen, kun ihmiset ovat vaeltaneet Beringinsalmen kautta Etelä-Amerikkaan takaisin päiväntasaajalle.


title: Ihmisen ihonväri

text: Eurooppalaiset ihmiset ovat maapallolla vaaleaihoisimpia. Vaaleaihoisuudesta tuli etu maanviljelyn levitessä Lähi-idästä Eurooppaan. D-vitamiinia on eläintuotteissa, erityisesti kaloissa, maksassa, munissa ja maidoissa, mutta viljalla ja juureksilla elävän ihmisen täytyy valmistaa D-vitamiininsa itse ihossaan. Metsästyksestä siirtyminen maanviljelyyn vähensi eurooppalaisten D-vitamiinin saantia ravinnosta ja auringonsäteilyn aiheuttama D-vitamiinin tuotanto ihossa tuli entistä tärkeämmäksi.


title: Ihmisen ihonväri

text: Eurooppalaisten vaaleaan ihoon vaikuttavat useat geenit. Vaaleaihoisuus johtuu muutamista geeneistä (mm. ASIP, MATP, TYR, OCA2 ja MC1R). Erityisesti geeni SLC24A5 säätelee eurooppalaisilla tumman melaniinin määrää ihossa. SLC24A5-geenistä on kuitenkin vaaleilla itäaasialaisilla ja tummilla afrikkalaisilla sama versio, joten se ei yksinään voi selittää kaikkea ihmiskunnassa esiintyvää vaaleaihoisuutta.. Variantti alkoi yleistyä Euroopassa nopeasti viimeisten 6 000 vuoden aikana. Samaa varianttia esiintyy edelleen myös Itä-Afrikassa, etenkin Etiopiassa. Kahta muuta vaalean ihonvärin synnyttävää geenivarianttia löytyy eurooppalaisten lisäksi myös Botswanassa elävän san-kansan metsästäjä-keräilijöiltä.


title: Ihmisen ihonväri

text: Erittäin todennäköisesti eurooppalaisten ja itäaasialaisten vaaleaihoisuus on kehittynyt toisistaan riippumatta erilaisin geneettisin mekanismein.


title: Holby Cityn sairaala

text: Holby Cityn sairaala () on brittiläinen sairaalasarja. Iso-Britanniassa sarjaa esittää BBC One ja Suomessa, vuosina 2000–2011, tuotantokaudet 1-9 Yle TV1, ja vuodesta 2015–, tuotantokaudet 10-12 Yle TV2. Sarja kertoo fiktiivisestä englantilaisesta Holby Cityn sairaalasta. 20.9.2015 Yle TV2 ilmoitti positiivisen palautteen ansiosta hankkineen sarjasta lisäksi kaudet 13-15, mikä tarkoittaa sarjan esittämisen jatkuvan Suomessa ainakin vuoteen 2017 asti. 19.5.2016 Yle TV2 ilmoitti hankkineensa sarjasta lisäksi kaudet 16-18, tarkoittaen siis kaikkia Iso-Britanniassa lokakuuhun 2016 mennessä esitettyjä jaksoja. Sarjan 19. kausi esitetään Suomessa marraskuussa 2017 alkaen. Sarja on spin-off BBC:n toisesta sairaaladraamasta nimeltä "Casualty" (esitetty aiemmin Suomessa nimellä "Sairaalaelämää"), jonka esittämistä jatkettiin Suomessa 13.7.2017.


title: Holby Cityn sairaala

text:
Henkilöhahmot on esitetty Suomessa nähtyjen jaksojen mukaisesti esiintymisjärjestyksessä.
Henkilöhahmot on esitetty Suomessa nähtyjen jaksojen mukaisesti esiintymisjärjestyksessä.
Poistuneet henkilöhahmot ovat aakkosjärjestyksessä sukunimen mukaan.


title: Saari (täsmennyssivu)

text:
Saari voi tarkoittaa seuraavia
Luettelon henkilöt ovat suomalaisia, ellei toisin mainita.


title: Ponsi (hallinto)

text: Ponsi on vahvistetun esityslistan ulkopuolella tehty, toimintaohjeen sisältävä kannanotto tai lausuma, jolla jonkin päätöselimen toivotaan selvittävän tai valmistelevan jotakin asiaa.


title: Ponsi (hallinto)

text: Ponsi voi olla muodoltaan esimerkiksi:


title: Ponsi (hallinto)

text: Suomen eduskunnassa on siirrytty käyttämään "ponsi"-termin sijasta nimitystä "toimenpidealoite" (TPA). Toimenpidealoite sisältää ehdotuksen lainvalmisteluun tai muuhun toimenpiteeseen ryhtymisestä.


title: Emi (täsmennyssivu)

text: Emi tarkoittaa seuraavia asioita:


title: Birger Thölix

text: Karl Birger Thölix (22. heinäkuuta 1931 Turku – 16. toukokuuta 2017 Turku) oli suomenruotsalainen toimittaja, kirjailija ja "Vasabladetin" pitkäaikainen päätoimittaja. Koulutukseltaan Thölix oli diplomiekonomi. Vuonna 1991 hänelle myönnettiin professorin arvonimi.


title: Birger Thölix

text: Thölix toimi "Österbottningenin" päätoimittajana Kokkolassa 1961–1964 ja siirtyi vuonna 1964 "Vasabladetin" päätoimittajaksi. Hän toimi "Vasabladetin" johdossa vuoteen 1992, jolloin hän jäi eläkkeelle.


title: Birger Thölix

text: Kirjallisessa tuotannossaan Thölix keskittyi käsittelemään suomenruotsalaista lehdistöhistoriaa ja suomenruotsalaisuuden kohtalokysymyksiä.


title: Ristonmaa

text: Ristonmaa on Jyväskylän kaupunginosa. Se sijaitsee Kuokkalan suuralueen Keljon puoleisella laidalla, runsaan kahden kilometrin päässä kaupungin keskustasta. Alueen asukasluku vuonna 2010 oli 1678 henkeä. Palveluina Ristonmaalla on Koasin opiskelija-asuntoja, grillikioski ja päiväkoti. Ristonmaalla sijaitsee myös vuoden 2011 syksyllä käyttöön otettu Jyväskylän keskuspaloasema. Alueen rakennuskanta on pääosin 1980-luvulla rakennettuja kerrostaloja, sekä Ylistönmäen rinteellä olevia omakoti- ja rivitaloja.


title: Ristonmaa

text: Ristonmaan kaupunginosa jakautuu neljään pienalueeseen: Ristonmäki (alueen etelä- ja keskiosat), Lahti (luoteisosa), Tietotaajama ja Ylistönrinne (Jyväsjärven ranta).


title: Ristonmaa

text: Alueen nimi tulee maatilasta, joka paikalla on ollut ainakin 1700-luvulta asti. Vuonna 1799 on pidetty Ristonmaan ja sen naapuritalo Lahden välinen katselmuskokous. Vuonna 1820 Ristonmaa jaettiin kahteen tilaan. Vilppu Aataminpoika Ristonmaa sai Ristonmaan tilan ja Gabriel Juhonpojalle lohkottiin siitä Tervalan tila. Pääasiallinen toimeentulo saatiin kaskeamalla, ja peltoalueiden ympärillä oli runsaasti kaskia ja poltettavaksi soveltuvia metsämaita. Tilan myöhemmistä isännistä ehkä tunnetuin on 1900-luvulla hevosurheilussa vaikuttanut vaikuttanut Simo Ristonmaa. Alueen kadunnimistöön on otettu tilan isäntien ja emäntien etunimiä, kuten Helvi, Helka, Aaro, Topias, Aatami ja Niilo.


title: Työläisolympialaiset

text: Työläisolympialaiset olivat Luzernissa 1920 perustetun Sosialistisen Työläisurheiluinternationaalin (SUI) () vuosina 1925, 1931 ja 1937 eri maiden työläisurheiluliittojen jäsenille järjestämät urheilukilpailut. Kilpaileva työläisurheilutapahtuma oli Moskovassa 1921 perustetun Punaisen Urheiluinternationaalin (PUI) () vuonna 1928 järjestämät spartakiadit. Myöhempiä, pienempiä työläisurheilutapahtumia ovat olleet mm. vuonna 1936 Barcelonassa järjestetyt Kansanolympialaiset, jotka Espanjan sisällissota keskeytti, ja Yhdysvalloissa samana vuonna järjestetyt kaksipäiväiset Työläisten Maailmankarnevaalit.


title: Työläisolympialaiset

text: Suomea työläisolympialaisissa edusti Työväen Urheiluliitto (TUL), jonka jäsenillä ei ollut pääsyä varsinaisiin olympiakisoihin. Suomi oli työläisolympialaisten menestynein maa ja Tšekkoslovakian ohella ainoa maa, joka osallistui kaikkiin kuusiin kisoihin. Suomi saavutti kisoissa yhteensä 106 voittoa, 98 kakkos- ja 72 kolmossijaa. Mitaleja kisoissa ei jaettu, vaan parhaat urheilijat palkittiin kunniakirjoin. Helsingille oli myönnetty vuoden 1943 työläisolympialaiset, jotka jäivät kuitenkin toisen maailmansodan takia pitämättä.


title: Oregonin vetoomus

text: Oregonin vetoomus () on yleinen nimitys vuosina 1998–2001 järjestetylle vetoomukselle, joka vastusti Kioton sopimusta ja piti väitteitä ihmisperäisistä kasvihuonekaasupäästöistä aiheutuvista "katastrofaalisista" seuraamuksista vailla vakuuttavia tieteellisiä todisteita. Vetoomukseen kerättiin 19 700 nimeä, joista vetoomuksen järjestäjien mukaan on riippumattomasti varmennettu 17 800. Vetoomus kuului kokonaisuudessaan seuraavasti:


title: Oregonin vetoomus

text:
The Seattle Times uutisoi vetoomuksessa olevan runsaasti vääriä nimiä.
Scientific American arvioi vetoomuksen edustavan yhteensä noin 200 ilmastotutkijaa osan allekirjoittajista sittemmin pyörrettyä kantansa.
Suurin osa vetoomuksen allekirjoittajista on ilmoittanut valmistuneensa vähintään kandidaateiksi. Vetoomuksen järjestäjät pitävät tätä joukkoa "tiedemiehinä". Allekirjoittajista kuitenkin vain murto-osan asiantuntemus liittyi ilmastoon, eikä suurinta osaa tutkinnoista varmistettu.


title: Aitaorapihlaja

text: Aitaorapihlaja ("Crataegus grayana") on yleisimpiä Suomessa viljelyssä olevia orapihlajia. Muualla Euroopassa se ei sitten olekaan käytössä juuri ollenkaan. Lajin alkuperä ja luontaiset kasvualueet ovat Kanadan Ontariossa, josta Pietari Kalm toi sen siemeniä Suomeen 1700-luvulla. Nimen laji sai kuitenkin vasta vuonna 1908.


title: Aitaorapihlaja

text: Aitaorapihlajaa käytetään Suomessa pääasiassa vain leikatuissa pensasaidoissa. Se selviää aina Lapissa asti. Yleensä pensaisiin ei tule sienitauteja eikä tuhohyönteisiä, satunnaisesti tosin saattaa esiintyä orapihlajakemppejä ("Cacopsylla peregrina").


title: Aitaorapihlaja

text: Lajia ei ole helppo erottaa toisista orapihlajista. Esimerkiksi kanadanorapihlajaan eroa ulkonäössä on oikeastaan vain kukan heteiden määrä. Tosin leikatuissa pensasaidoissa aitaorapihlajaan ei useinkaan tule kukkia eikä marjoja.


title: Vassijaure

text: Vassijaure voi tarkoittaa seuraavia maantieteellisiä kohteita:


title: Vassijaure (järvi)

text: Vassijaure on vuoristojärvi Kiirunan kunnassa Pohjois-Ruotsissa. Järvi sijaitsee lähellä Norjan rajaa Riksgränsenin ja Vassijauren kylien välisellä alueella. Järven pinnankorkeus on 463 metriä merenpinnan yläpuolella, ja se on 5,3 kilometrin pituinen. Järvi jäätyy loka–marraskuussa ja sulaa kesäkuun puolivälissä.


title: Vassijaure (järvi)

text: Järven kalakantaan kuuluvat siiat, nieriät, taimenet, mateet sekä mutut.


title: Ilmastopolitiikka

text: Ilmastopolitiikka on ilmaston lämpenemisen hillitsemiseen ja siihen sopeutumiseen liittyvää politiikkaa. Ilmastopolitiikka pyrkii säilyttämään ilmastojärjestelmän vakaana. Valtiolliset elimet, tiedeyhteisöt, yritykset ja ympäristöjärjestöt osallistuvat ilmastopoliittiseen keskusteluun.


title: Ilmastopolitiikka

text: Ilmastopolitiikan voidaan katsoa saaneen alkunsa 1970-luvun lopulla, jolloin pidettiin ensimmäiset ilmastonmuutosta käsittelevät konferenssit, kuten WMO:n sponsoroima Ensimmäinen maailman ilmastokonferenssi Genevessä 1979.


title: Ilmastopolitiikka

text: Ilmastopolitiikan valtavirtaistamisessa hallinnon toimijat joiden päätehtävät eivät liity ilmastonmuutokseen, edistävät omilla toimillaan ilmastonmuutoksen hillintää ja sopeutumista.


title: Ilmastopolitiikka

text: Ilmastopolitiikka otti merkittävän edistysaskeleen Rio de Janeirossa 1992 pidetyn YK:n ympäristö- ja kehityskonferenssin myötä. Konferenssissa solmittiin muun muassa YK:n ilmastosopimus UNFCCC. Sopimusta täydennettiin myöhemmin Kioton pöytäkirjalla, joka astui voimaan 2005.


title: Ilmastopolitiikka

text: Joulukuussa 2007 Balilla sovittiin 190 valtion kesken kahden vuoden neuvottelukierroksesta, jonka päämääränä on saada aikaan jatkosopimus Kioton sopimukselle. Tarkoista määrällisistä supistustavoitteista ei päästy sopimukseen.


title: Ilmastopolitiikka

text: Suomen luonnonsuojeluliiton mukaan kokouksen anti jäi epämääräiseksi. Liitto piti riskinä sitä ettei kaikkia teollisuusmaita vaadittu sitoutumaan yksiselitteisiin supistusmääriin. Muilta osin lopputulos oli liiton mukaan tyydyttävä. WWF:n mukaan sitovien tavoitteiden puuttuessa sopimus on liian hidas tie päästövähennyksiin. Suomen ympäristöministeri Kimmo Tiilikainen oli tyytyväinen kokouksen tuloksiin ja piti sopimusta historiallisena.


title: Ilmastopolitiikka

text: Yksi johtavia ilmastoskeptikoita USA:ssa on (1924). Vuonna 2003 Fred Singer vieraili Suomessa metalliliiton kutsumana. Samalla matkalla Singer pyrki estämään Venäjää ratifioimasta Kioton pöytäkirjaa. Metalliliiton viestintäpäällikkö Matti Putkosen mukaan tätä menoa teollinen länsi ja EU hirttävät itsensä vihreään vyöhön.


title: Ilmastopolitiikka

text: Hallitustenvälisen ilmastonmuutospaneelin IPCC:n asiantuntijoiden mukaan kasvihuonekaasujen tarvittava väheneminen edellyttää hallitusten ohjausta säädöksin ja ohjelmin. Ryhmä tutkijoita eri maista vaati syyskuussa 2009 teollisuusmailta 40 prosentin päästövähennyksiä vuoteen 2020 mennessä vuoteen 1990 verrattuna. Myös eräiden tutkimustulosten mukaan päästövähennysten olisi oltava merkittävästi hallitusten suunnittelemia suurempia.


title: Ilmastopolitiikka

text: IPCC:n mukaan ilmastonmuutos on 95 % varmuudella ihmisen aiheuttama. Toimittaja Paul Brownin mukaan asiasta eri mieltä olevien tutkijoiden osuus on alle 0,1% tiedemiehistä, mutta kourallinen skeptikoita putkahtelee esiin lehdistössä ja tiedotustilaisuuksissa. Paul Brownin mielestä he pyrkivät hämärtämään tietoja. Anti-ilmastotieteilijät muodostavat ajatushautomoita, lobbausryhmiä ja organisaatioverkostoja. Brownin mukaan erityisesti Wall Street Journal on referoinut runsaasti kyseenalaisen pätevyyden omaavia henkilöitä.


title: Ilmastopolitiikka

text: Vuonna 1992 yli 160 valtiota hyväksyi ilmastonmuutossopimuksen ja sitoutuivat vähentämään kasvihuonepäästönsä vuoden 1990 tasolle. Muutokset 1990–2008 olivat: Viro -50 %, Saksa -28,2 %; Ruotsi -2,3 %, Ranska -1,9 % ja Suomi +21,5 %.


title: Karunki

text: Karunki () voi tarkoittaa ainakin seuraavia:


title: Motoko Kumai

text: Motoko Kumai () (s. 7. syyskuuta 1970 Tokio) on japanilainen ääninäyttelijä. Hän työskentelee 81 Produce -yhtiössä. Kumai tunnetaan parhaiten äänirooleistaan Syaoran Liinä ja Takao Kinomiyana.


title: Motoko Kumai

text: Kumai valmistui Yamazakin Fujimi lukiosta, jossa hänen isänsä oli englannin kielen opettajana. Ääninäyttelijä hän on toiminut monella saralla kuten radiojuontajana, kertojana, videopelien ja animehahmojen ääninä. Vapaa aikanaan hän harrastaa pianon soittamista.


title: Motoko Kumai

text: Hän on tehnyt urallaan äänirooleja yli 100 animeen ja laulanut muutamien sarjojen teemalauluja.


title: Alisa (yhtye)

text: Alisa () on venäläinen rock-yhtye. Yhtye on perustettu vuonna 1983 Leningradissa. Vuonna 1985 yhtyeen keulahahmoksi tuli moskovalainen muusikko Konstantin Kintšev.


title: Alisa (yhtye)

text: Alisa on yksi suosituimpia rock-yhtyeitä kotimaassaan, voittaen muun muassa "Komsomolskaja pravdan" lukijaäänestyksen vuonna 2011.


title: Alisa (yhtye)

text: Alisan perusti marraskuussa 1983 basisti Svjatoslav Zaderij. Yhtyeen nimi on peräisin Lewis Carrollin "Alicen seikkailut ihmemaassa" -lastenromaanista. Yhtyeen kokoonpano vakiintui vuonna 1984, jolloin esikoisalbumi "Energia" (Энергия) julkaistiin vuonna 1985 ja se myi yli miljoona kappaletta.


title: Ojitettu suo

text: Ojitettu suo on suo, jota pyritään ojittamalla kuivattamaan ja muuttamaan metsäksi tai pelloksi. Ojituksen jälkeen suon vesitalous ja samalla kasvupaikkaolosuhteet alkavat muuttua, minkä vuoksi suo alkaa olla "ojikkoa", sen jälkeen "muuttumaa".


title: Ojitettu suo

text: "Ojikko" on ojitettu suo, jonka vesitalous ja kasvupaikkatyyppi on alkanut muuttua ojituksen vuoksi. Entisen suon ojikkovaihe kestää noin viisi vuotta ennen kuin puustosta alkaa näkyä, millaiseksi kasvupaikka alkaa muodostua. Ojikot luokitellaan ojitusvaihetta edeltäneen suotyypin mukaan lisäämällä nimeen -ojikko ja lyhenteissä -oj.


title: Ojitettu suo

text: "Muuttuma" on ojikkoa seuraava, noin 20–30 vuotta kestävä ojitetun suon kehitysvaihe ennen turvekangasvaihetta.


title: Ojitettu suo

text: "Turvekangas" on vanha ojitusalue, jolla metsälajit ovat jo vallitsevia. Esimerkiksi mustikkakorpi muuttuu mustikkaturvekankaaksi onnistuneen ojituksen johdosta. Puusto muistuttaa jo tavallista talousmetsää, ja suokasvien osuus on alle 25 %. Turvekankaan alatyypit ovat "puolukkaturvekangas" (Ptkg), "mustikkaturvekangas" (Mtkg) ja "ruohoturvekangas" (Rhtkg).


title: Skandinavian niemimaa

text: Skandinavian niemimaa on Pohjois-Euroopassa sijaitseva niemimaa, joka on osa Fennoskandiaa. Skandinavian niemimaahan kuuluvat Ruotsi ja Norja sekä luoteisin osa Suomea.


title: Skandinavian niemimaa

text: Niemimaan tarkoista rajoista ei ole selvää määritelmää. Se rajoittuu pohjoisessa Kuolan niemimaahan ja Jäämereen, Norjan länsirannikolla Norjanmereen, lounaassa Pohjanmereen ja lopulta Skagerrakin, Kattegatin ja Tanskan salmien kautta Itämereen idässä aina Pohjanlahden perukkaan saakka. Niemimaata halkoo pituussuunnassa Skandien vuorijono.


title: Pekka Kuvaja

text: Armas Petter (Pekka) Kuvaja (15. kesäkuuta 1921 Heinävesi – 21. marraskuuta 2003 Tampere) oli menestynyt maastohiihtäjä. Hän edusti Suomea kaksissa olympiakisoissa ja voitti Vaasa-hiihdon ensimmäisenä ulkomaalaisena hiihtäjänä.


title: Pekka Kuvaja

text: Pekka Kuvaja oli parhaimmillaan pitkillä hiihtomatkoilla. Hän hiihti 50 kilometriä yksissä MM-kisoissa ja kaksissa olympiakisoissa sijoittuen aina kymmenen parhaan joukkoon. Ruotsissa järjestettävässä, 90 kilometriä pitkässä Vaasa-hiihdossa hän sijoittui toiseksi 1951 ja 1952, ja 7. maaliskuuta 1954 Kuvaja voitti Vaasa-hiihdon ensimmäisenä ulkomaalaisena hiihtäjänä. Toiseksi sijoittunut Anders Törnkvist hävisi hänelle yli yhdeksän minuuttia.


title: Pekka Kuvaja

text: Kuvaja hiihti 1951 Holmenkollenilla 50 kilometrillä viidenneksi. Hän voitti samana vuonna Puijon 50 kilometrin hiihtokilpailun.


title: Pekka Kuvaja

text: Hiihtouransa jälkeen Kuvaja toimi Suomen Hiihtoliiton ja Ampumahiihtoliiton johtotehtävissä. Lammin kunnanvaltuuston jäsen hän oli 1965–1984 ja kunnanhallituksen jäsen 1965–1980 (puheenjohtaja 1977–1980). Kokoomuksen kansanedustajaehdokkaana hän oli 1966.


title: Pekka Kuvaja

text: Vuonna 1987 hän sai Suomen Hiihtoliiton jakaman Hannu Koskivuori -mitalin kolmantena henkilönä.


title: Pekka Kuvaja

text: Hänen poikansa Jukka Kuvaja on edustanut Suomea olympiakisoissa yhdistetyssä hiihdossa.


title: Super Cars

text: Super Cars on Magnetic Fieldsin kehittämä ylhäältä kuvattu ajopeli. Pelin on julkaissut Gremlin Graphics vuonna muun muassa Amigalle, Atari ST:lle ja Commodore 64:lle. Tyylillisesti peli on ottanut vaikutteita "Super Sprint" -pelistä.


title: Super Cars

text: Jokaisella neljällä vaikeusasteella on yhdeksän eri rataa, jotka voi ajaa eri järjestyksessä (joskin viimeisenä ajettava rata on tehty muita vaikeammaksi). Kilpailuissa voittaa rahaa, jonka voi käyttää käsittely -ja muihin auton päivityksiin, ja muutamaan muuhun asiaan. Maaliin tulee päästä kolmen parhaan joukossa – alussa pelissä on yhteensä neljä autoa, mutta lisää vastuksia tulee pelin edetessä.


title: Super Cars

text: Autoa voi päivittää läpi pelin. Pelin alussa pelaajalle annetaan hieman rahaa, mutta myös muutamia vaihtoehtoja, joita sanoa myyjälle – valitsemalla oikea yhdistelmä hinta putoaa. Pelissä on epätavallinen pääsiäismuna, sillä kirjoittamalla tietty kirosana nimiruutuun peli alkaa alusta.


title: Super Cars

text: Pelin jatko-osa, "Super Cars 2", oli vielä suositumpi kuin ensimmäinen. Siinä ei voinut vaihtaa autoa, mutta sai ostettua parannettuja osia, kuten tehokkaamman moottorin. Peli on jaettu kolmeen vaikeusasteeseen, joissa on erilaiset radat. Kaksinpeli oli nyt mukana ja se onnistuu jaetulla ruudulla. Kenttien välissä joutuu kommunikoimaan eri tahojen kanssa valitsemalla kolmesta vaihtoehdosta, mitä haluaa sanoa. Vastaamalla oikein tai väärin, voi menettää tai saada rahaa tai mestaruuspisteitä. Aseita jatko-osassa on ykkösosaa enemmän. Ne ovat etu- ja takaohjukset, miinat, nitro (jolla auto hyppää), auton ympärillä pyörivä ohjus sekä keskellä rataa kulkeva, mutkissa kääntyvä pitkän matkan ohjus. Radat pitää ajaa ykkösosasta poiketen tietyssä järjestyksessä ja ne monimutkaistuvat eteenpäin päästäessä. Joillakin radoilla on hyppyreitä sekä junanratoja. Ykkösosasta poiketen autot räjähtelevät usein, mutta ne nostetaan aina takaisin radalle, kunnes vauriomittari on tullut täyteen, jolloin peli loppuu siihen. Toinen tapa hävitä peli on sijoittua kilpailussa liian huonosti.


title: Kiuruveden kirkko

text: Kiuruveden kirkko Kiuruvedellä on arkkitehti Bertel Liljequistin vuonna 1938 suunnittelema. Rakentaminen alkoi seuraavana vuonna, talvisota keskeytti työt, mutta niitä jatkettiin heti sodan päätyttyä. Kirkko otettiin poikkeusluvalla käyttön keskeneräisenä 1940 adventtina, välirauhan aikana. Sen vihki lopullisesti käyttöön piispa Eino Sormunen 25. toukokuuta 1941.


title: Kiuruveden kirkko

text: Kirkkoon lahjoitettiin vuonna 1953 Uuno Eskolan mosaiikkityönä tehty alttaritaulu. Työ on tehty noin 300 000 luonnosta otetusta kivestä, jotka ovat maalaamattomia, luonnollisessa värissään. Eskola keräsi kivet Italiasta 1950-luvulla. Kuoriosassa on myös väri-ikkunat.


title: Kiuruveden kirkko

text: Kirkossa on kahdet urut, pääurut ovat Kangasalan urkutehtaan 34-äänikertaiset urut vuodelta 1978. Kuoriurut ovat 8-äänikertaiset. Kirkkosalissa on myös piano.


title: Kiuruveden kirkko

text: Ulkoa kirkko edustaa tyypillistä Liljequistin kirkkoarkkitehtuuria: rakennus on vaaleaksi rapattu, torni on korkea ja pääovi on korotettu portaalimaisesti. Pääoven yläpuolella on kuvanveistäjä Johannes Haapasalon punagraniittinen kivireliefi.


title: Kiuruveden kirkko

text: Rakennus peruskorjattiin vuonna 1990.


title: Kiuruveden kirkko

text: Seurakunnassa on pääkirkon lisäksi kaksi kyläkirkkoa, Lapinsalossa ja Sulkavanjärvellä.


title: Santeri Haapanen

text: Santeri Haapanen (23. joulukuuta 1877 Puolanka – 25. huhtikuuta 1957 Hyrynsalmi) oli suomalainen kansanedustaja.


title: Gunnar Finne

text: Johan Gunnar Finne (4. huhtikuuta 1886 Hollola – 17. syyskuuta 1952 Helsinki) oli suomalainen kuvanveistäjä. Hänen tunnetuimpana teoksenaan pidetään Helsingissä sijaitsevaa Zacharias Topeliuksen muistomerkkiä Taru ja totuus.


title: Gunnar Finne

text: Finne syntyi hollolalaiseen maanviljelijäperheeseen. Hän aloitti kuvataiteen opintonsa Helsingissä vuonna 1905 ja hänen teoksiaan oli ensimmäistä kertaa näytteillä vuonna 1916. Finne toimi opettajana Taideteollisuuskeskuskoulussa vuosina 1912–1927 sekä Teknillisessä korkeakoulussa vuonna 1934.


title: Gunnar Finne

text: Vuonna 1931 valmistuneeseen Eduskuntataloon Finne suunnitteli useita veistosreliefejä ja piirsi julkisivun pylväskapiteelit.


title: Gunnar Finne

text: Gunnar Finnelle myönnettiin Pro Finlandia -mitali vuonna 1951. Hänen veljensä oli sisällissodan aikaisten kenttäoikeuksien organisoijana tunnetuksi tullut insinööri Gustaf Adolf Finne.


title: Orthez

text: Orthez on ranskalainen kaupunkikunta, joka sijaitsee Pyrénées-Atlantiques-departementissa, joka puolestaan on osa Akvitanian aluetta. Kaupungin asukkaita kutsutaan nimellä orthézien tai sitten vuonna 1973 Ortheziin liitetyn Sainta-Suzannen kunnan mukaan saint-suzannais.


title: Orthez

text: Kaupungin lävitse virtaa Pau’n joki, jolla on osittain vielä hyvin vanha kelttiläinen nimi ”gave de Pau”, sekä siihen laskevat joet Laâ, Rontrun ja Gaséloup. Myös Luy de Béarn. Jokeen laskevat ojat Ourseau ja Pas de Salles, ovat osa kaupungin alueen vesistöä.


title: Orthez

text: Kaupungin nimen kirjoitusasu on aiemmin ollut muodossa Ortez tai Ortensium, tästä ovat todisteena vuosilta 193 ja 1194 säilyneet Sauveladen asiakirjat. Kirjoitusmuoto Orthensium ilmenee vuonna 1220, muoto Ortes on vuodelta 1375, Ortais ilemeen 1300-luvulla Jean Froissart’n kirjoituksissa, muotos Sen-Per de Ortes käyttivä vuonna 391 Navarran notaarit, sekä muotoa Hertes Paun kaupungin talosvirasta vuonna 1578.


title: Orthez

text: Kaupungin vanhimmat muistomerkit ovat kaksi romaanista arkkitehtuuria edustavaa kirkkoa, jotka ovat peräisin 1000-luvulta. Kirkoista toinen sijaitsee linnoituksessa ja toinen osana pyhän Pietarin kirkkoa.


title: Orthez

text: Kaupunki on tulosta kahden kylän yhteenliittymisestä vuonna 1260. Tätä yhteenliittymää, jossa nyt eri kylät liittyivät yhteen, symboloi kaupungin vaakunassa olevat silta ja pyhän Pietarin avaimet.


title: Orthez

text: Vuonna 1385 Orthezissä oli 436 savua. Bearnen varakreivi piti asemapaikkanaan kaupunkia 1200- ja 1300-luvuilla.


title: Juhani Alaranta

text: Heikki Juhani Alaranta (20. heinäkuuta 1948 Merijärvi) on suomalainen rovasti ja poliitikko. Hän toimi keskustan kansanedustajana 1983–1999 Oulun läänin vaalipiiristä. Vuosina 2001–2008 Alaranta toimi Ranuan kristillisen kansanopiston rehtorina.


title: Juhani Alaranta

text: Alaranta valmistui ylioppilaaksi vuonna 1968 ja teologian kandidaatiksi vuonna 1974. Hän läpäisi pastoraalitutkinnon vuonna 1976 ja toimi Oulussa uskonnon lehtorina vuodet 1974–1976. Vuonna 1975 hän oli Käylän rajaseutupastori ja vuosina 1976–1977 Paavolan vt. kirkkoherra. Vuosina 1977–1983 Alaranta oli "Liitto"-lehden aluetoimittaja. Hän sai rovastin arvonimen vuonna 1998.


title: Juhani Alaranta

text: Alaranta oli mukana Merijärven kunnallispolitiikassa. Vuosina 1981–1992 hän oli kunnanvaltuuston jäsen ja vuosina 1972–1976 ja 1985–1992 puheenjohtaja. Kunnanhallituksen puheenjohtajana Alaranta oli vuosina 1981–1984. Vuoden 1983 eduskuntavaaleissa hänet valittiin kansanedustajaksi. Alaranta toimi 16-vuotisen edustajauransa aikana useissa valiokunnissa ja oli presidentin valitsijamies vuoden 1988 vaalissa. Vuodesta 1993 Alaranta oli Pohjois-Pohjanmaan liiton valtuuston jäsen.


title: Juhani Alaranta

text: Muissa luottamustehtävissä Alaranta on ollut vakuutusyhtiö Suomen edustajistossa, Merijärven 4H-järjestön johtokunnassa, Merijärven osuuspankin hallintoneuvostossa (1981–1993), Rautaruukin hallintoneuvostossa (1988–2000) ja Merijärven rauhanyhdistyksen johtokunnassa.


title: Juhani Alaranta

text: Alaranta avioitui vuonna 1974 sairaanhoitaja Tyyne Mirjami Härön kanssa. He saivat kahdeksan lasta, neljä poikaa ja neljä tytärtä.


title: Palta Oy:n linjavaihde

text: Palta Oy:n linjavaihde () on Suomen rataverkkoon kuuluva rautatieliikennepaikka Paltamon kunnassa Paltamon ja Kontiomäen rautatieasemien välisellä osuudella rataosalla , ratakilometrillä 905,050. Liikennepaikka luokitellaan linjavaihteeksi, ja se palvelee Vapo Oy:n Paltamon sahan tavarankuljetuksia. Liikennepaikan raideliikenteen hoitaa Kontiomäeltä käsin liikennöivä päivystysjuna. Liikennepaikan turvalaitteita valvotaan keskitetysti Oulun rautatieasemalla sijaitsevasta liikenteenhoitokeskuksesta käsin.


title: Palta Oy:n linjavaihde

text: Liikennepaikka käsittää pääraiteen pohjoispuolelle haarautuvan kuormauslaituriraiteen sekä ympäriajoraiteen.


title: South Beach -dieetti

text: South Beach -dieetti on yhdysvaltalaisen kardiologi Arthur Agatstonin kehittämä ruokavalio. Siinä suositaan proteiineja, hitaita hiilihydraatteja ja tyydyttymättömiä rasvoja, ja rajoitetaan nopeita hiilihydraatteja ja tyydyttyneitä rasvoja. Kokonaiskalorimäärä pidetään etenkin aloitusvaiheessa pienenä.


title: South Beach -dieetti

text: Miamilainen Agatston kehitti ruokavalionsa verisuoni- ja sydäntaudeista kärsiville asiakkailleen. Agatston kertoo turhautuneensa nykysuositusten mukaisen ruokavalion suositteluun asiakkailleen, koska se ei tuottanut haluttua tulosta asiakkaiden terveyden edistämiseksi. Dieetti opettaa syömään oikeanlaisia hiilihydraatteja ja rasvoja: nopeasti imeytyvät hiilihydraatit korvataan hitaasti imeytyvillä, ja tyydyttyneet rasvahapot tyydyttymättömillä. Agatstonin mukaan suurin osa ihmisten liikakiloista johtuu leivonnaisista, naposteltavista ja muista pitkälle jalostetuista tuotteista saatavista hiilihydraateista.


title: South Beach -dieetti

text: South Beach ei ole Atkinsin dieetin kaltainen matalahiilihydraattinen, tai perinteinen vähärasvainen dieetti. Agatstonin mukaan ihmisen nauttiessa hiilihydraatteja, haima alkaa vapauttaa insuliinia. Insuliinin erittyessä ihminen ei voi käyttää polttoaineena rasvaa. Koska insuliini myös muuttaa kehoon tullutta ylimääräistä sokeria rasvaksi, painon pudotus ei voi käynnistyä ennen kuin elimistön insuliinitaso on tarpeeksi matala, jotta elimistö voi polttaa rasvaa. South Beach -dieetti perustuukin elintarvikkeiden glykemiakuormaan.


title: South Beach -dieetti

text: Ensimmäisen kahden viikon aikana pyritään välttämään kaikenlaisia hiilihydraatteja. Jakson tavoitteena on tyhjentää elimistön hiilihydraattivarastot, jotka myös varastoivat paljon nestettä. Näiden kahden viikon aikana ruokavalion avulla voi pudottaa henkilöstä riippuen 3–8 kg painosta. Sallittuja ruokia ensimmäisessä vaiheessa ovat muun muassa kananmunat, vähärasvaiset lihat, kala ja äyriäiset, kaalit, fetajuusto, pähkinät ja öljyistä rypsi- ja oliiviöljy.


title: South Beach -dieetti

text: Dieetin tavoite on opettaa ihmisiä syömään mahdollisimman normaalisti, joten toisessa vaiheessa hiilihydraatteja, kuten täysjyväviljoja, hedelmiä ja marjoja ryhdytään palauttamaan ruokavalioon. Dieetin toinen osa kestää laihduttajasta riippuen siihen asti, kunnes saavutetaan haluttu tavoite. Painon pudotusvauhti putoaa tässä vaiheessa n. 0,5–1 kilogrammaan viikossa.


title: South Beach -dieetti

text: Kolmas vaihe on ylläpitovaihe. Kahden ensimmäisen vaiheen seurauksena dieetin pitäisi muuttua elämäntavaksi, jonka avulla painonhallinta onnistuu jatkossakin. Jos paino lähtee nousuun, laihduttajan on hyvä palata 1–2 viikoksi ensimmäiseen vaiheeseen.


title: M/S Elisabeth Russ

text: M/S Elisabeth Russ () on saksalaisen Ernst Russin omistama ro-ro-rahtialus. Alus on rakennettu vuonna 1999 J.J. Sietas KG -nimisellä telakalla Hampurissa, Saksassa. Kuollutta painoa aluksella on 7 438 tonnia. Aluksen konttikapasiteetti on 303 TEU. "Elisabeth Russ" on rekisteröity Antigua ja Barbudan lipun alle. Nykyisin Elisabeth Russilla operoi Transfennica, reitillä Hanko–Lyypekki.


title: M/S Elisabeth Russ

text: Elisabeth Russin sisaraluksia ovat M/S Seagard, M/S Caroline Russ, M/S Friedrich Russ, M/S Mistral, M/S Pauline Russ ja M/S Miranda.


title: M/S Elisabeth Russ

text: 24. huhtikuuta 1999 vastavalmistunut alus luovutettiin Ernst Russin omistukseen. Samana päivänä alus myös sai nykyisen "Elisabet Russ" -nimensä. 25. huhtikuuta Transfennica vuokrasi aluksen ja aloitti liikennöinnin sillä Hangon ja Lyypekin välillä.


title: M/S Friedrich Russ

text: M/S Friedrich Russ () on saksalaisen Ernst Russin omistama ro-ro-rahtialus. Alus on rakennettu vuonna 1999 J.J. Sietaksen telakalla Hampurissa, Saksassa. Kuollutta painoa aluksella on 7 438 tonnia ja jääluokitus on 1A Super eli alus pystyy useimmissa jääolosuhteissa liikkumaan yksin. Aluksessa on kaksi kantta ja konttikapasiteetti (TEU) on 303. "Friedrich Russ" on rekisteröity Antigua ja Barbudan lipun alle. Nykyisin Friedrich Russilla operoi Transfennica.


title: M/S Friedrich Russ

text: Friedrich Russin sisaraluksia ovat M/S Seagard, M/S Caroline Russ, M/S Elisabeth Russ, M/S Mistral, M/S Pauline Russ ja M/S Miranda.


title: M/S Friedrich Russ

text: 6. maaliskuuta 1999 alus sai "Friedrich Russ" -nimensä. 18. maaliskuuta aluksella tehtiin koematka. Seuraavana päivänä laiva luovutettiin Ernst Russin omistukseen.


title: M/S Friedrich Russ

text: 22. maaliskuuta alus aikarahdattiin Transfennican liikenteeseen Hangon ja Lyypekin välille.


title: Red Hat Linux

text: Red Hat Linux oli Red Hat -yhtiön kehittämä ja ylläpitämä RPM-pohjainen GNU/Linux -käyttöjärjestelmän jakelupaketti. Red Hat linuxin kehitys lopetettiin vuonna 2003.


title: Red Hat Linux

text: Ensimmäisen Red Hatin loi Marc Ewing, joka 31. lokakuuta 1994 julkaisi version 0.9 (Halloween).


title: Red Hat Linux

text: Bob Youngin ACC Corporation osti Ewingin liiketoiminnan ja nimesi uuden yhtiön Red Hatiksi. Vuonna 1995 yhtiö julkaisi Red Hat Commercial Linux 2.0, jossa käytettiin RPM-ohjelmaa ohjelmien asennukseen.


title: Red Hat Linux

text: Red Hat Linux 3.0.3 (Picasso) julkaisiin 15. maaliskuuta 1996 ja viimeiseksi Red Hat Linuxiksi jäi Redhat 9.0 (Shrike), joka julkaistiin 31. maaliskuuta 2003.


title: Red Hat Linux

text: Red Hat ilmoitti 8. marraskuuta 2003 luopuvansa kokonaan Red Hat Linuxin kehittämisestä. Käyttäjiä pyydettiin siirtymään joko Microsoft Windowsiin, Red Hat Enterprise Linuxiin tai Fedora Coreen, joka jatkoi Red Hat Linuxin linjaa maksuttomana avoimen lähdekoodin käyttöjärjestelmänä.


title: Red Hat Linux

text: Red Hat käyttää RPM (alun perin Red Hat Package Manager; nykyisin RPM Package Manager)-paketteja, jotka hoitavat asennuksen käyttäjän puolesta ja oikeille paikoille. Kussakin paketissa on jokin ohjelmisto, joka on testattu, käännetty ja valmiina käytettäväksi.Fedora- ja Red Hat -projektit yhdistyivät 22. syyskuuta 2003.


title: Häiriö (muusikko)

text: Häiriö (oik. Pekka Jaakko Untamo Piirinen) on Maj Karma -yhtyeen kitaristi, säveltäjä ja perustajajäsen. Häiriö perusti yhtyeen vuonna 1992 yhdessä Herra Ylpön kanssa. Häiriö on tunnettu myös muun muassa Lapko- ja Klaani- yhtyeiden tuottajana. Lisäksi Häiriö soittaa OpuNui-yhtyeessä.


title: Häiriö (muusikko)

text: Häiriö on kotoisin Harjavallasta ja on syntynyt vuonna 1973. Hän on opiskellut Sibelius-Akatemiassa. Lisäksi Häiriöllä on viestinnän ja ravintola-alan opintoja. Häiriön pääinstrumentti on kitara, mutta hän osaa soittaa myös bassoa ja saksofonia.


title: Häiriö (muusikko)

text: Häiriö soittaa keikolla muun muassa käsintehdyllä harvinaisella Overwater Guitar Companyn kitaralla.


title: J. Savolainen

text: J. Savolainen (oik. Janne Mikael Savolainen, s. 1971 Ruotsi) on suomalainen rumpali, joka soittaa yhtyeissä Maj Karma ja Fast Forward. Hän on soittanut myös yhtyeessä OpuNui sekä Dr. Hamid Malekmohammadi Moeini & Unique Hazer -yhtyeessä yhdessä Häiriö Piirisen ja V.V.V.n kanssa.


title: J. Savolainen

text: Ruotsissa syntynyt Savolainen on asunut Kokemäellä kolmivuotiaasta saakka. Hän on varsinaiselta ammatiltaan sähköautomaatioasentaja ja työskentelee Harjavallan suurteollisuuspuistossa. Savolainen on ollut kunnallisvaaleissa SDP:n ehdokkaana ja kuuluu Kokemäen kasvatus- ja sivistyslautakuntaan.


title: Naamiokäpinkäinen

text: Naamiokäpinkäinen ("Coracina novaehollandiae") on lähes närhen kokoinen varpuslintu. Lajin nimesi Johann Friedrich Gmelin 1789.


title: Naamiokäpinkäinen

text: Linnun pituus on 32–34 cm ja se painaa keskimäärin 112 g. Yleisväritykseltään se on harmaa, vatsa on vaalea, pyrstö ja siipisulat sekä naama ja kurkku ovat mustat. Sukupuolet ovat samanvärisiä. Nuori lintu muistuttaa aikuista mutta mustaa on vain naamarissa silmien tienoilla.


title: Naamiokäpinkäinen

text: Sen lento on aaltomaista. Se liikkuu yleensä verkkaisesti ja tähystelee lepinkäismäisesti oksalla. Nokan kärjessä on väkänen kuten lepinkäisillä. Saalistaessaan se on vikkelä. Äänet kuulostavat metallisilta.


title: Naamiokäpinkäinen

text: Laji pesii Australiassa, Uudessa-Guineassa ja Salomonsaarilla. Laji on yleinen eikä se ole uhanalainen. Osa eteläisistä populaatioista muuttaa talveksi Australian pohjoisempiin osiin ja Uuteen-Guineaan. Pesimäajan ulkopuolella naamiokäpinkäiset liikkuvat parvissa, joissa voi olla 100 yksilöä.


title: Naamiokäpinkäinen

text: Tavataan kaikenlaisissa metsissä, lukuun ottamatta sademetsiä, ja myös asutuksen piirissä esikaupungeissa ja puistoissa.


title: Naamiokäpinkäinen

text: Pesii vuosittain elo-helmikuussa. Pesä on puun oksistossa ja se on linnun kokoon nähden pieni. Molemmat puolisot rakentavat pesää ja hautovat munia. Poikaset jättävät pesän 3-viikkoisina.


title: Naamiokäpinkäinen

text: Syö hyönteisiä ja muita selkärangattomia, vähässä määrin myös hedelmiä ja siemeniä.


title: John Candy

text: John Franklin Candy (31. lokakuuta 1950 Newmarket, Ontario – 4. maaliskuuta 1994 Durango, Meksiko) oli kanadalaissyntyinen näyttelijä. Hän oli erikoistunut koomisiin rooleihin: epäonnisiin ja kömpelöihin, mutta rakastettaviin hahmoihin. Koko elämänsä ylipainosta kärsinyt Candy kuoli sydänkohtaukseen kuvausmatkalla Meksikossa alkukeväästä 1994.


title: John Candy

text: John Candy syntyi Newmarketissa, Kanadan Ontariossa, Evangeline (o.s. Aker) ja Sidney James Candylle. Candylla on myös vanhempi veli, Jim, jonka kanssa hän varttui Ontariossa. Heidän isänsä menehtyi sydänkohtaukseen 35-vuotiaana. Candy kävi koulua Neil McNeil High Schoolissa, katolisessa koulussa, jossa hän pelasi jalkapalloa.


title: John Candy

text: Candyn ensimmäinen elokuvarooli oli vuoden 1973 elokuvassa "Class of '44", jossa hän näytteli pienessä, lopulta pois leikatussa kohtauksessa. Myöhemmin Candy näytteli myös lukuisissa muissa pienen budjetin elokuvissa 1970-luvulla.


title: John Candy

text: Vuonna 1976 Candy esiintyi näyttelijä Rick Moraniksen kanssa lyhyessä Peter Gzowskin talk show’ssa "Ninety Minutes Live".


title: John Candy

text: Candy teki läpimurtonsa julkisuuteen suositussa sketsisarjassa "Second City Television". Hän näytteli siinä vuodesta 1981 vuoteen 1984, jolloin sarja lopetettiin. 1980-luvulla Candy ryhtyi näyttelemään aktiivisesti myös elokuvissa, joista ensimmäinen oli Steven Spielbergin ohjaama "1941 – Anteeksi, missä on Hollywood?". Hän näytteli myös ehdonalaisvalvojaa kulttimaineen saaneessa "The Blues Brothers" -elokuvassa.


title: John Candy

text: Vuonna 1987 Candy näytteli toisen tunnetun koomikon Steve Martinin kanssa elokuvassa "Vauhdilla Chicagoon", jota näyttelijät pitivät parhaina suorituksinaan. Elokuva saikin kriitikoilta todella hyvän vastaanoton. Vuonna 2002 "Total Film" -lehti äänesti "Vauhdilla Chicagoon" -elokuvan kymmenen parhaan komediaelokuvan joukkoon.


title: John Candy

text: Kehnosti menestyneiden elokuvien (muiden muassa "Kaistapäiden kaupunki", "Ojasta allikkoon" ja "Huijareitten paratiisi") vuoksi Candyn ura kääntyi 1990-luvun alussa laskuun. Hän päätti elävöittää uransa uudelleen esiintymällä enemmän dramaattisissa rooleissa. Vuonna 1991 Candy näytteli romanttisessa draamakomediassa "Äitini on naiseni", joka nosti hänen uraansa jälleen eteenpäin. Candyn viimeiseksi elokuvaksi jäi komedia "Pekonia kanadalaisittain".


title: John Candy

text: Koko elämänsä ylipainosta kärsinyt Candy kuoli 43-vuotiaana sydänkohtaukseen kuvausmatkalla Meksikossa 4. maaliskuuta 1994.


title: John Candy

text: Hieman ennen kuolemaansa Candy oli alkanut huolehtia terveydestään paremmin lopettamalla tupakanpolton ja alkamalla pudottaa painoaan. Hänen suvussaan oli esiintynyt ennenkin sydänsairauksia, ja lääkärit olivat varoitelleet Candya useaan otteeseen ennen hänen dieettiään. 18. maaliskuuta 1994 pidettiin John Candyn muistotilaisuus, jonka tuotti hänen entinen kiertelevä koomikkoryhmänsä "The Second City". Tapahtuma televisioitiin suorana Hamiltonista Kanadasta.


title: Toivo Reingoldt

text: Toivo Walfrid Reingoldt (15. maaliskuuta 1906 Kotka – 28. syyskuuta 1941 Itä-Karjala) oli uimari, joka ensimmäisenä suomalaisena lajissaan teki maailmanennätyksen ja voitti Euroopan mestaruuden.


title: Toivo Reingoldt

text: Reingoldtin uran huippuvuosi oli 1931. Tuolloin hän teki maailmanennätyksen 500 metrin rintauinnissa (7.36,8) ja Euroopan ennätyksen 200 metrin rintauinnissa (2.47,9). Pariisin EM-kisoissa hän voitti 200 metrin rintauinnin ajalla 2.52,2. Lisäksi hän voitti Pohjoismaiden mestaruuden Helsingin kisoissa.


title: Toivo Reingoldt

text: Los Angelesin 1932 olympialaisissa Reingoldt oli 200 metrin rintauinnissa kolmanneksi nopein eurooppalainen, mutta ei selviytynyt loppukilpailuun. Vielä Magdeburgin EM-kisoissa 1934 hän sijoittui viidenneksi.


title: Toivo Reingoldt

text: Reingoldt edusti Suomea myös hiihdon MM-kisoissa 1926. Siellä hän sijoittui mäkihypyssä seitsemänneksi ja yhdistetyssä hiihdossa 22:nneksi.


title: Toivo Reingoldt

text: Kotkan Uimaseuraa, Kotkan Hiihtoseuraa, Viipurin Uimaseuraa, Helsingin Uimareita edustanut Reingoldt voitti 200 metrin rintauinnissa kahdeksan Suomen mestaruutta. Nuorten sarjassa hän voitti neljä Suomen mestaruutta kerroshypyissä 1921–1924. Hiihdon SM-kisoissa hän oli parhaimmillaan viides.


title: Toivo Reingoldt

text: Toivo Reingoldt kaatui syyskuussa 1941 Viitanassa, Aunuksen Karjalassa.


title: Toivo Reingoldt

text: Toivo Reingoldtin isoveli Alfred Reingoldt oli myös uinnin PM-mitalisti ja Suomen mestari.


title: Io

text: Io tarkoittaa seuraavia:


title: Io

text: Aihepiiriin liittyvät myös seuraavat:


title: Ai Orikasa

text: Ai Orikasa (, s. 12. joulukuuta 1963, Tokio) on japanilainen J-pop-laulaja ja ääninäyttelijä.


title: Ai Orikasa

text: Hän aloitti ääninäyttelemisen vuonna 1988, sitä ennen Orikasa oli hetken aikaa näyttelijä. Yleensä hän ääninäyttelee poikahahmoja ja voimakkaita naishahmoja.


title: Ai Orikasa

text: Vapaa-ajalla hän harrastaa ruoanlaittoa ja golfia.


title: Madeline Kahn

text: Madeline Kahn (29. syyskuuta 1942 – 3. joulukuuta 1999) oli yhdysvaltalainen taidokkaista koomisista rooleistaan tunnettu näyttelijä.


title: Madeline Kahn

text: Kahn syntyi Bostonissa Massachusettsissa juutalaistaustaiseen perheeseen. Vanhempiensa erottua Kahn muutti äitinsä mukana New Yorkiin kahden vuoden ikäisenä. Madeline Kahnin alkuperäinen nimi oli Madeline Gail Wolfson. Aloitellessaan uraansa hän otti isäpuolensa sukunimen Kahn.


title: Madeline Kahn

text: Kahn opiskeli nuoruudessaan Hofstra Universityssä näyttämötaiteen ja musiikin lisäksi muun muassa puheterapiaa. Hän sai laulajana myös klassisen koulutuksen. Kahnin debyytti tapahtui musikaalissa "Kiss Me, Kate" 1960-luvun puolivälissä. Vuonna 1968 hän esiintyi Leonard Bernsteinin operetissa "Candide" säveltäjän 50-vuotisjuhlan kunniaksi järjestetyssä esityksessä. Kahn näytteli useissa Brodway-musikaaleissa 1970-luvun kuluessa. Kahnin lopullisena läpimurtoroolina voidaan pitää sivuosaa elokuvassa "Paperikuu", josta hän sai uransa ensimmäisen Oscar-ehdokkuuden. Kahn jatkoi lupaavasti käynnistynyttä uraansa komedioissa "Villiä hurjempi länsi" (1974), "Frankenstein Junior" (1974) ja "Korkeuskammo" (1977), jotka kaikki olivat Mel Brooksin ohjaamia. Brooks piti Kahnia yhtenä lahjakkaimmista tietämistään koomikoista. Uransa toisen Oscar-ehdokkuuden Kahn sai roolistaan "Villiä hurjemmassa lännessä". Huhtikuussa 2006 "Premiere"-lehden numerossa listattiin 100 kaikkien aikojen parasta roolisuoritusta. Kahnin esiintyminen elokuvassa "Villiä hurjempi länsi" rankattiin sijalle 74.


title: Madeline Kahn

text: Kahn näytteli 1980-luvulla komediasarjassa "Oh Madeline", joka tosin lakkautettiin melko nopeasti epätyydyttävien katsojalukujen takia. Kahn esiintyi toisinaan myös stand up -koomikkona. Vuonna 1987 Kahn voitti Daytime Emmy -palkinnon. 1980- ja 1990-lukujen taitteessa Kahn teki paluun näyttämölle. Hän voitti tavoitellun Tony-palkinnon vuonna 1993 roolistaan Wendy Wassersteinin näytelmässä "The Sisters Rosensweig". Kahn esiintyi 1990-luvulla myös monissa elokuvissa, kuten "Mixed Nuts – joulun hengenpelastaja" (yhdessä Steve Martinin kanssa) ja "Nixon" vuonna 1995 ja antoi äänensä animaatioille, kuten "Ötökän elämää" ja "The Magic 7". Kahn esiintyi myös televisiosarjassa "Cosby". Uransa kenties parhaat arvostelut Kahn sai viimeisiin töihinsä kuuluvasta draamasta "Judy Berlin", joka valmistui vuonna 1999. Kahnilla diagnosoitiin munasarjasyöpä vuodenvaihteessa 1998–1999. Ankarista hoidoista huolimatta tauti eteni vääjäämättä. Lopun lähestyessä näyttelijä avioitui pitkäaikaisen miesystävänsä John Hansburyn kanssa. Madeline Kahn kuoli kotonaan New Yorkissa joulukuussa 1999.


title: Mestarien liigan kausi 2007–2008

text: Mestarien liigan kausi 2007–2008 oli Mestarien liigan 16. kausi ja Euroopassa pelattavan jalkapallocupin 53. kausi. Loppuottelu pelattiin Lužnikilla, Moskovassa 21. toukokuuta 2008. Kauden finaaliottelussa Manchester United voitti rangaistuspotkukisassa 6–5 Chelsean ja vei näin mestaruuden.


title: Mestarien liigan kausi 2007–2008

text: Karsintakierroksen ensimmäiset osaottelut pelattiin 17. ja 18. heinäkuuta 2007. Toiset osaottelut pelattiin 24. ja 25. heinäkuuta 2007.


title: Mestarien liigan kausi 2007–2008

text: Karsintakierroksen ensimmäiset osaottelut pelataan 31. ja 1. elokuuta 2007. Toiset osaottelut pelataan 7. ja 8. elokuuta 2007.


title: Mestarien liigan kausi 2007–2008

text: Karsintakierroksen ensimmäiset osaottelut pelattiin 14. ja 15. elokuuta 2007. Toiset osaottelut pelattiin 28. ja 29. elokuuta 2007. Otteluiden häviäjät siirtyvät UEFA Cupin ensimmäiselle kierrokselle ja voittajat jatkavat lohkovaiheeseen.


title: Mestarien liigan kausi 2007–2008

text: Toinen osaottelu otteluparissa Sevilla FC – AEK Ateena siirrettiin pelattavaksi 3. syyskuuta Sevillan pelaajan Antonio Puertan kuoleman ja Kreikan maastopalojen vuoksi.


title: Mestarien liigan kausi 2007–2008

text: Lohkovaihe alkaa 18. syyskuuta ja loppuu 12. joulukuuta 2007. Lohkovaiheen loppuessa jokaisen lohkon kaksi parasta selviytyy pudotuspeleihin ja kolmas UEFA Cupin kolmannelle kierrokselle. Viimeiseksi sijoittuneet putoavat.


title: Mestarien liigan kausi 2007–2008

text: Jos lohkoissa päädytään tasapisteisiin, lohkosijoitukset ratkaistaan seuraavasti:


title: Mestarien liigan kausi 2007–2008

text: Kahdeksasta lohkoista kaksi parasta eli 16 yhteensä joukkuetta selviytyy pudotuspeleihin. Kaikki ottelut, paitsi finaali, pelataan kaksiosaisena. Joukkueet pelaavat toisiaan vastaan kotona ja vieraissa. Ensimmäiselle kierrokselle yhteen ottelupariin ei voi päästä arvonnasta kahta joukkuetta samasta maasta. Neljännesvälieristä lähtien arvonta on vapaa.


title: M/S Pauline Russ

text: M/S Pauline Russ () on saksalaisen Ernst Russin omistama ro-ro-rahtialus. Se on rakennettu vuonna 1999 J.J. Sietaksen telakalla Hampurissa, Saksassa. Kuollutta painoa aluksella on 7 260 tonnia ja jääluokitus on 1A Super eli alus pystyy useimmissa jääolosuhteissa kulkemaan yksin. Kontteja (TEU) laivaan mahtuu kerrallaan 303. "Pauline Russ" on rekisteröity Antigua ja Barbudan lipun alle ja sen kotisatama on St. John's. Nykyisin Pauline Russilla operoi rahtivarustamo Transfennica.


title: M/S Pauline Russ

text: Pauline Russin sisaraluksia ovat M/S Seagard, M/S Elisabeth Russ, M/S Friedrich Russ, M/S Mistral, M/S Caroline Russ ja M/S Miranda.


title: M/S Pauline Russ

text: 6. heinäkuuta 1999 alus laskettiin vesille ja 26. elokuuta se luovutettiin Ernst Russin omistukseen, joka rekisteröi aluksen Antigua ja Barbudan lipun alle. Kotisatamaksi tuli maan pääkaupunki St. John's. 11. syyskuuta Transfennica aloitti liikennöinnin aluksella, linjalla Hamina–Tilbury.


title: M/S Pauline Russ

text: Pauline Russ oli 20. tammikuuta 2005 matkalla Tilburystä kohti Hangon satamaa. Aluksella oli 13 henkeä käsittävä puolalainen miehistö. Matkustajia ei laivalla ollut. Kello 01.09, Gustavsvärn -saaren luona saapui luotsi alukselle. Paikalle, jossa alus oli määrä kääntää, saapui se kello 01.24. Alus käännettiin Hangon sataman aallonmurtajan ulkopuolella, sillä aluksen päällikkö oli päätynyt tähän ratkaisuun, luotsin ehdotettua, että alus olisi ollut mahdollista kääntää myös aallonmurtajan sisäpuolella, sillä satama oli tyhjä.


title: M/S Pauline Russ

text: Pauline Russin kääntämisen jälkeen sitä alettiin peruuttaa kohti laituria. Aallonmurtajan laiva sivuutti kello 01.30. Samaan aikaan luotsi ilmoitti aluksen päällikölle, että laiva ajautui kohti punaisia poijuja, jotka sijaitsivat turvallisen vesialueen pohjoispuolella. Päällikkö oli huomannut saman asian.


title: M/S Pauline Russ

text: Kun Pauline Russ saapui ensimmäisen punaisen poijun kohdalle, ehdotti luotsi päällikölle vauhdin lisäämistä tai sitten satamasta ulos ajoa. Päällikkö kuitenkin päätti jatkaa peruuttamista kohti laituria, eikä vastannut mitään luotsin ehdotukseen.


title: M/S Pauline Russ

text: Kello 01.35 laivan perä oli jo lähellä laituria. Keulaa Pauline Russin keulapotkuri ei kuitenkaan jaksanut täydellä tehollaan nostaa kohti laituria, vasten tuulta. Tämän jälkeen päällikkö lähti satamasta ulos. Hän käänsi ensimmäiseksi peräsimen vasemmalle, jonka jälkeen potkurin nousukulman 60 % eteen. Näillä muutoksilla hän toivoi saavansa keulan käännettyä vasemmalle. Kuitenkin nämä saivat aikaan sen, että aluksen perä liikkui satamasta katsottuna ensimmäistä punaista poijua kohti. Tämän jälkeen päällikkö käänsi ruorin oikealle. Tästä huolimatta Pauline Russin perä ajautui poijun päälle ja alus sai lievän pohjakosketuksen.


title: M/S Pauline Russ

text: Syy onnettomuuteen oli komentosiltayhteistyön puute. Tämän vuoksi tuuliolosuhteiden vaikutuksen arviointi aluksen ohjailukykyyn oli puutteellista.


title: M/S Pauline Russ

text: Nykyisin Pauline Russ liikennöi Suomen ja Venäjän Pietarin välillä.


title: Inkerin lippu

text: Inkerin lippu on inkerinsuomalaisten kansallislippu, jota käyttävät kaikki inkeriläisjärjestöt niin Inkerinmaalla, Suomessa, Karjalassa, Ruotsissa kuin Virossakin.


title: Inkerin lippu

text: Lippu on skandinaavinen ristilippu, jonka keltaisella pohjalla on punainen risti ja sen päällä kapeampi sininen risti. Lipun värit on otettu historiallisesta Inkerin vaakunasta, joka periytyy 1600-luvulta. Lipun on suunnitellut kapteeni E. I. Haapakoski Inkerin rykmentille heimosotien aikana. Se vihittiin käyttöön 8.9.1919 Kirjasalossa aivan Suomen rajan tuntumassa Kannaksella.


title: Inkerin lippu

text: Lipun värejä on perusteltu niin, että sininen risti viittaa inkerinsuomalaisten historialliseen kotimaahan Suomeen. Myös ristilipun malli muistuttaa inkeriläisten pohjoismaisesta syntyperästä. Lipun sininen väri on myös Nevajoen symboli; kuvaahan vaakunassakin oleva sininen aaltopalkki Nevaa. Punainen väri symboloi samaan tapaan vaakunassa olevia Pietarin muureja (alun perin Nevanlinnan muureja). Lipun keltainen pohja kuvastaa Inkerinmaan viljavia peltoja.


title: Inkerin lippu

text: Pohjois-Inkerin hoitokunnan ylimääräisessä kokouksessa 11.3.1921 vahvistettiin Inkerin lipun mitat ja värit: "pohja keltainen; risti: sininen; ristin reunamaviivat: tiilenpunaiset. Koko: korkeus: 100 cm.: 35 keltaista, 5 punaista, 20 sinistä, 5 punaista, 35 keltaista. Pituus 150 cm: 45 keltaista, 5 pun., 20 sinistä, 5 pun. 75 keltaista."


title: Inkerin lippu

text: Viron inkerinsuomalaisten liiton mukaan lipun pituus on 18 (5 + ½ + 2 + ½ + 10) ja korkeus 11 (4 + ½ + 2 + ½ + 4) yksikköä: 2 yksikköä leveän sinisen ristin molemmin puolin on ½ yksikköä leveät punaiset reunukset. Värit ovat krominkeltainen, sinooperinpunainen ja koboltinsininen. PMS-painoväreinä käytetään


title: Inkerin lippu

text: Viron inkerinsuomalaisten liitto käyttää lipun väreinä keltaista 123, punaista 485 ja sinistä 285, joka on samalla myös Viron lipun sininen.


title: Inkerin lippu

text: Lokakuun vallankumouksen jälkeen bolševikkien mielivalta kasvoi Pietaria ympäröivällä maaseudulla sietämättömäksi samalla, kun suomalaisväestön itsemääräämispyrkimykset vahvistuivat. Keväällä 1919 Venäjän valkoiset valmistautuivat vastavallankumoukseen. Myös Viro osallistui punaisten vastaisiin operaatioihin. Inkeriläisistä pakolaisista oli muodostettu 23.3.1919 vapaaehtoinen pataljoona, joka osallistui hyökkäykseen Narvan rintamalla ja Suomenlahden etelärannikolla toukokuussa 1919.


title: Inkerin lippu

text: Inkerin pataljoonalla oli lippu, jonka oli suunnitellut pataljoonassa palveleva kapteeni E. I. Haapakoski. Hän oli ottanut lipun värit Inkerin kelta-puna-sinisestä vaakunasta. Vapautetuilla alueilla suomalaisväestö omaksui lipun nopeasti omakseen.


title: Inkerin lippu

text: Edetessään lähemmäs Pietaria Inkerin joukko-osasto kasvoi rykmentiksi. Punaisten vastahyökkäys pakotti inkeriläiset kesäkuussa vetäytymään takaisin. Suomalaisiin epäluuloisesti suhtautuvat valkoiset venäläiset riisuivat rykmentin aseista 16.6. ja se hajotettiin. Osa miehistä lähti Suomeen, osa jäi Viroon ja muodosti siellä uuden joukko-osaston Viron armeijan alaisuudessa. Sekin hajotettiin rauhan tultua 7.6.1920. Viro sai rauhansopimuksessa kaistaleen Narvanjoen takaista Inkerinmaata.


title: Inkerin lippu

text: Myös Pohjois-Inkerissä Karjalankannaksella syntyi inkeriläisiä vapaajoukkoja keväällä 1919. Kesän taisteluissa puna-armeija pakotti inkeriläiset vetäytymään aivan rajan tuntumaan, Lempaalan Kirjasalon kylään. Pohjois-Inkerin hoitokunta (eräänlainen väliaikaishallitus) kutsui joukkojen komentajaksi Suomen armeijan everstiluutnantti Georg eli Yrjö Elfvengrenin. Elfvengrenin komennossa Pohjois-Inkerin 580 miehen joukko kasvoi 1500 miestä käsittäväksi rykmentiksi. Pohjois-Inkerin lippu vihittiin Kirjasalossa 8.9.1919; tätä päivämäärää pidetään Inkerin lipun syntymäpäivänä.


title: Inkerin lippu

text: Kirjasalon tilannetta vaikeutti se, että Suomi sulki rajansa eikä voinut virallisesti tukea sitä käydessään samalla rauhanneuvotteluja Neuvosto-Venäjän kanssa. Rykmentti alistettiin Suomen armeijalle, ja vuoden 1920 alusta se suoritti rajavartiopalvelusta Kirjasalon alueella Pohjois-Inkerin erikoispataljoonana. Suomi pakotti myös Elfvengrenin eroamaan 21.2.1920.


title: Inkerin lippu

text: Neuvostoliitossa Inkerin lipun käyttö oli käytännössä kielletty, kuten muidenkin vanhojen kansallislippujen käyttö. Inkerin lippu jäi Suomessa ja Ruotsissa asuvien inkeriläisten heimojärjestöjen käyttöön. Suomessa tosin ulkoliputtaminen kiellettiin toisen maailmansodan jälkeen.


title: Inkerin lippu

text: Tarton rauhassa 14.10.1920 Neuvosto-Venäjä lupasi toteuttaa Inkerissä laajan kulttuuri-itsehallinnon. Suomi luopui vaateistaan Inkerin alueisiin ja veti joukkonsa pois Neuvosto-Venäjän alueelta. Suomalainen Erikoispataljoona piti jäähyväisparaatin Kirjasalossa 5.12. ja laski Inkerin lipun pataljoonan komentajan kapteeni Juho Sihvon komennossa. Suomalaiset joukot marssivat takaisin Suomeen lipuin ja vaakunoin koristellun portin alitse.


title: Inkerin lippu

text: Rykmentin kirjuri Reino Vesikko rykmentin käyttämän lipun Inkerin Liiton huostaan. Kun liitto lakkautettiin Moskovan välirauhansopimuksen mukaisesti "fasistisena järjestönä" 26.11.1944, Reino Vesikko vei lipun mukanaan Ruotsiin. Ruotsi oli kylmän sodan aikana ainoa pohjoismaa, jossa Inkerin lippua saattoi vapaasti käyttää. Inkerinsuomalaisten kesäjuhlilla 1949 lipun tunnisti alkuperäiseksi sen ensimmäinen lipunkantaja vuodelta 1919, Aatami Kämpäs. Vesikon palattua Suomeen vuonna 1949 lippu jäi Ruotsin Inkeri-liiton aktivistille Matti Randefeltille (Pylsylle), joka säilytti sitä 40 vuotta kotonaan Örebrossa. 10.6.1999 historiallinen lippu luovutettiin heimoveteraanien läsnä ollessa Sotamuseolle Helsinkiin.


title: Inkerin lippu

text: Neuvostoliiton olojen vapautuminen 1980-luvun lopulla johti siihen, että Neuvostoliiton eri kansallisuudet järjestäytyivät. NL:n ensimmäinen kansallinen inkeriläisjärjestö perustettiin Virossa lokakuussa 1988. Järjestön lippu vihittiin Tartossa 18.12.1988. Inkerissä toimivan Inkerin Liiton lippu nostettiin salkoon ensimmäisen kerran laskiaisjuhlilla 1989, mutta se vihittiin virallisesti käyttöön Kupanitsan kirkon raunioilla 14.5.1989.


title: Tethys

text: Tethys voi tarkoittaa ainakin seuraavia asioita:


title: Kylvökone

text: Kylvökone on työkone, jolla voidaan kylvää esimerkiksi viljaa pellolle. Kylvökone kiinnitetään yleensä traktorin perään. Kylvölannoitin on lannoitesäiliöllä varustettu kylvökone. Suorakylvökone on kylvökone, jolla voi kylvää siemenet suoraan muokkaamattomaan maahan, kun tavallinen kylvökone vaatii maan esimuokkausta esimerkiksi äestämällä.


title: Life (lehti)

text: Life tarkoittaa kahtakin yhdysvaltalaista aikakauslehteä:


title: Life (lehti)

text: Henry Lucen Life oli ensimmäinen puhdas kuvajournalismia edustava lehti Yhdysvalloissa, ja se hallitsi markkinoita yli neljäkymmentä vuotta. Lehteä myytiin jossakin vaiheessa viikossa yli 13,5 miljoonaa kappaletta, ja se oli niin suosittu, että presidentti Harry S. Truman, Winston Churchill ja kenraali Douglas MacArthur julkaisivat muistelmansa sarjana sen sivuilla. Lehden paikkaa kuvajournalismin historiassa pidetään sen merkittävimpänä antina alalla. Life oli menestyvä lehti kahden sukupolven ajan, kunnes taloudelliset seikat ja lukijoiden maun muuttuminen aiheuttivat sen ilmestymisen takeltelun ja lopulta lakkaamisen.


title: Life (lehti)

text: Vuonna 2009 kustannusyhtiö Time ja kuvatoimisto Getty Images julkaisivat seitsemän miljoonan kuvan arkiston internetissä käytettäväksi ilmaiseksi yksityisesti, epäkaupallisesti, muu käyttö on maksullista, ja sivusto rahoitetaan mainoksilla. Palvelu sisältää kuvia 1900-luvun alkupuolelta nykypäivään asti. Kuvat ovat peräisin Timen ja Lifen arkistosta, mutta merkittävän osan siitä muodostaa lopetetun Lifen kuva-arkistosta. Osa arkiston kuvista on vanhoja, tekijänoikeussuojasta vapaita kuvia.


title: Murska Sobota

text: Murska Sobota (, ) on kaupunki Slovenian koillisosassa lähellä Mur-jokea. Itävallan ja Unkarin rajojen lähistöllä sijaitseva kaupunki on Prekmurjen alueen keskus. Murska Sobotan kunnassa on 20 266 asukasta (2003) ja sen pinta-ala on 64,4 neliökilometriä.


title: Murska Sobota

text: Murska Sobota kuului vuoteen 1918 saakka Unkarin kuningaskuntaan ja oli osa Vasin lääniä. Sen jälkeen Murska Sobota kuului Jugoslaviaan, jonka pohjoisin kaupunki se oli. Unkarilaiset miehittivät kaupunkia uudelleen vuosina 1941–1945. Natsi-Saksa tuhosi Murska Sobotan laajan unkarinjuutalaisen yhteisön. Slovenian kymmenen päivän sodassa 1991 kaupunkia pommitettiin ilmasta, mutta ilman kuolonuhreja tai merkittäviä vahinkoja.


title: Murska Sobota

text: Nykyään Murska Sobotassa harjoitetaan kevyttä teollisuutta, kaupankäyntiä ja kylpylätoimintaa. Kaupungissa elää 3 000 hengen unkarilaisvähemmistö.


title: Virkkilä

text: Virkkilä on entisen Vuokselan kunnan kirkonkylä kunnan keskiosassa Neuvostoliitolle luovutetulla alueella. Nykyisin kylä kuuluu Leningradin alueen Käkisalmen piiriin. Kylä sijaitsee Vuoksen pohjoisen laskuhaaran etelärannalla. Virallisesti Virkkilä oli osa Päiväkiven kylää, mutta se luettiin yleensä omaksi kyläkseen. Virkkilän ja varsinaisen Päiväkiven erotti toisistaan metsäalue. Virkkilä rajoittui lännessä Uuteenkylään, pohjoisessa Alholaan, idässä Vuokseen, jonka toisella rannalla oli Kuninkaanristin kylä, sekä etelässä Päiväkiveen.


title: Virkkilä

text: Nykyisin Virkkilässä ei ole juurikaan asutusta. Rakennuksiakaan ei ole jäljellä, sillä ne ovat joko tuhoutuneet tai siirretty muualle. Vuokselan kirkko on kuitenkin edelleen jäljellä, mutta vailla käyttöä ja hylättynä rapistumassa.


title: Virkkilä

text: Virkkilän keskusta oli taajaan rakennettu ja taloja kylässä oli noin 80. Kylän keskustan itäpuolella Vuoksen rannalla Lammasniemessä sijaitsi vuonna 1929 valmistunut Vuokselan kirkko. Virkkilän ja Päiväkiven yhteinen kansakoulu sijaitsi kyliä erottavalla metsätaipaleella maantien varrella. Kylässä oli myös nuorisoseurantalo. Suurin osa asukkaista sai elantonsa maa- ja metsätaloudesta. Sivuelinkeinona harjoitettiin kalastusta.


title: Virkkilä

text: Virkkilä oli Vuokselan liikenteellinen keskus. Sieltä johti tiet pohjoiseen Liuhaniemen lossin kautta Hirvisaaren kylään ja edelleen Räisälän kirkonkylään, itään Ristiniemen lossin kautta Kuninkaanristille ja edelleen Sakkolaan, kaakkoon Päiväkiven ja Noisniemen kyliin, etelään Oravaniemen lossille, jonka välityksellä pääsi Valkjärvelle sekä länteen Uuteenkylään ja edelleen Äyräpäähän.


title: Virkkilä

text: Ennen Vuokselan kunnan perustamista, vuonna 1914, Virkkilä kuului Valkjärven kuntaan.


title: Virkkilä

text: Talvisodassa Virkkilää ei vallattu, mutta vuoden 1940 rauhansopimuksen mukaan se oli kuitenkin luovutettava ja väestö evakuoitiin muualle Suomeen. Jatkosodassa alue vallattiin takaisin vuonna 1941 ja väestö pääsi palaamaan koteihinsa, mutta 1944 oli alue taas luovutettava ja väestö evakuoitava.


title: Ari Valvee

text: Ari Valvee (s. 1. joulukuuta 1960, Eura) on entinen jalkapalloilija.


title: Ari Valvee

text: Valvee aloitti peliuransa Euran Pallossa. Muita hänen seurojaan olivat FC Haka, Vasalunds IF, Helsingin Jalkapalloklubi ja Pallo-Iirot. Vuosina 1980–1989 Valvee pelasi 47 ottelua Suomen A-maajoukkueessa ja teki niissä kahdeksan maalia.


title: Ari Valvee

text: Varsinaiselta ammatiltaan Valvee on seripainaja. Hän on työskennellyt peliuransa jälkeen myös Pallo-Iirojen kakkosvalmentajana.


title: Marcel Cerdan

text: Marcel Cerdan (22. heinäkuuta 1916 Sidi Bel Abbes, Ranskan Algeria – 28. lokakuuta 1949 São Miguel, Azorit, Portugali) oli ranskalainen pied-noir-nyrkkeilijä.


title: Marcel Cerdan

text: Cerdan aloitti nyrkkeilyuransa Meknesissä Marokossa 4. marraskuuta 1934 ja voitti. Hän saavutti 47 voittoa peräjälkeen.


title: Marcel Cerdan

text: Vuonna 1948 Cerdan riisti keskisarjan maailmanmestaruuden Tony Zalelta ja menetti sen seuraavana vuonna Jake LaMottalle. MM-ottelut järjestettiin Yhdysvalloissa. Cerdan kuoli vuonna 1949 lento-onnettomuudessa Azoreilla ollessaan matkalla Yhdysvaltoihin tapaamaan rakastettuaan Edith Piafia ennen harjoitusleiriään uusintaottelua varten Jake LaMottaa vastaan.


title: Marcel Cerdan

text: Cerdanilla oli suhde laulaja Édith Piafin kanssa.


title: Marcel Cerdan

text: Cerdan valittiin nyrkkeilyn Hall of Fameen vuonna 1991.


Marcel Cerdan


title: Marcel Cerdan

text: | Ammattinyrkkeilyottelut boxrec.comissa


title: Christopher Schorch

text: Christopher Schorch (s. 30. tammikuuta 1989 Halle, Saksi-Anhalt, Saksa) on saksalainen jalkapalloilija, joka edustaa Kölniä. 192 senttimetriä pitkän Schorchin pelipaikka on puolustuksessa joko keskuspuolustajana tai oikeana laitapuolustajana.


title: Christopher Schorch

text: Schorch edusti juniorina Nietlebeneriä, Hallescheria ja Herthaa. Jälkimmäisen organisaatioon hän liittyi vuonna 2004, ja pelasi juniorijoukkueissa sekä kakkosjoukkueessa ennen debyyttiään seuran ykkösjoukkueessa kaudella 2006–2007.


title: Christopher Schorch

text: Schorch ehti pelata kaksi ottelua Bundesliigaa ennen siirtymistään espanjalaiseen Real Madridiin heinäkuussa 2007. Hän pelasi kaksi kautta seuran kakkosjoukkueessa Castillassa Espanjan kolmanneksi korkeimmalla sarjatasolla Segunda División B:ssä. Heinäkuussa 2009 Schorch palasi Saksaan ja liittyi Kölnin riveihin neljävuotisella sopimuksella.


title: Christopher Schorch

text: Schorch on pelannut myös Saksan nuorten maajoukkueissa.


title: Medenine (kuvernoraatti)

text: Medenine () on yksi Tunisian 24 kuvernoraatista. Se sijaitsee Etelä-Tunisiassa Välimeren rannikolla Libyan rajalla ja sen pääkaupunki on Medenine. Kuvernoraatissa on 479 520 asukasta (vuonna 2014) ja sen pinta-ala on 8 588 neliökilometriä.


title: Velenje

text: Velenje on kaupunki pohjoisessa Sloveniassa. Sen pinta-ala on 83,5 km² ja asukasluku noin 33 000 (vuonna 2014). Kaupunki laajeni siellä harjoitetun ruskohiilikaivostoiminnan ansiosta etenkin toisen maailmansodan jälkeen.


title: Velenje

text: Jugoslavian presidentin Josip Broz Titon kuoleman jälkeen kaupungin nimi muutettiin Titovo Velenjeksi vuonna 1981. Vanha nimi palautettiin vuonna 1991, vähän ennen Slovenian itsenäistymistä.


title: Velenje

text: Velenjessä sijaitsee kodinkoneyritys Gorenjen keskuspaikka.


title: Richard Ian Cox

text: Richard Ian Cox (s. 3. lokakuuta 1973 St Asaph, Wales) on kanadalainen Young Artistilla palkittu näyttelijä, joka tunnetaan paremmin useista äänirooleistaan.


title: Richard Ian Cox

text: Hän aloitti näyttelemisen jo 9-vuotiaana ja teki ensimmäisen sopimuksensa agentin kanssa 14-vuotiaana. Sittemmin hän sai ensimmäisen televisioroolin Musta ori televisiosarjassa, jossa Cox näytteli vuosina 1990–1993. Sarjan aikana hänet palkittiin Young Artistilla vuonna 1992 parhaana nuorena näyttelijänä televisiosarjassa. Sarjan päätyttyä Cox jatkoi esiintymistä televisiossa ja kokeili myös ääninäyttelemistä vuonna 1994 dubattuaan Rulon roolin OVAssa Green Legend Ran. Seuraavan kerran hän päätyi tekemään äänirooleja vuonna 1998, jonka jälkeen Cox on ollut yksi käytetyimmistä äänistä animen dubbaamisessa englanniksi. Erityisesti hän nousi tunnettavuuteen ääninäyttelijänä 2000-luvun alussa dubattuaan Inuyasha animen samannimistä päähahmoa, sekä tehtyään ensimmäisen alkuperäisen ääniroolinsa issa. Sitä ennen Cox tunnetaan muun muassa Ranma ½:ssa Ranma Saotomen miespuolen äänenä.


title: Richard Ian Cox

text: Ääniroolien ohella Cox on jatkanut näytelmäroolien tekemistä ja on esiintynyt niin sarjoissa kuin elokuvissakin, kuten Cold Squad, Tähtiportti, Kaikki viisi vaimoani, Kierot kytät, Stargate Atlantis, Sisarrakkautta ja Eureka. Hänellä oli myös pienirooli elokuvassa Ghost Rider – aaveajaja vuonna 2007.


title: Richard Ian Cox

text: Cox on naimisissa Becky Coxin kanssa ja hän harrastaa pyöräilyn lisäksi judoa. Lisäksi Cox puhuu sujuvasti ranskaa.


title: Allerødin kunta

text: Allerød on Pääkaupunkialueella Tanskassa sijaitseva kunta. Vuoden 2012 alussa kunnassa oli 24 043 asukasta, ja sen pinta-ala oli 67,5 neliökilometriä. Kunnan keskustaajama on nimeltään Lillerød.


title: Allerødin kunta

text: Allerød sijaitsee Pohjois-Själlannissa ja kunnassa ovat Lillerødin, Lynge-Uggeløsen, Blovstrødin ja Kollerødin taajamat.


title: Allerødin kunta

text: Kunta muodostettiin vuonna 1970 Lillerødin, Blovstrødin ja Lynge-Uggeløsen silloisista kunnista.


title: Allerødin kunta

text: Allerød on antanut nimen Allerød-kaudelle. Suurin pronssikautinen torvilöytö () on löydetty kunnan alueelta.


title: Allerødin kunta

text: Kunnan läpi menee Kööpenhaminan-Hillerødin rautatie ja Allerødin asema sijaitsee Lillerødin taajamassa.


title: Qigong

text: Qìgong (氣功; yksinkert. 气功, pinyin: qìgōng; Wade-Giles: ch'i kung) on kiinalainen oppi ruumiin qin eli energian ylläpidosta, vahvistamisesta ja elvyttämisestä ruumiillisen liikunnan ja henkisten harjoitusten avulla. Päämääränä on "terve sielu terveessä ruumiissa".


title: Qigong

text: Qigong sisältää viisi oppisuuntaa:


title: Qigong

text: Kaikki qigongin oppisuunnat sisältävät sekä ulkoisia (外功 wàigōng) että sisäisiä (内功 nèigōng) harjoituksia.


title: Qigong

text: Waigong eli ulkoinen harjoitus on fyysisten liikkeiden suorittamista ja niiden koordinointia hengityksen kanssa. Huomiota kiinnitetään tapaan, jolla qin kulkua pitkin meridiaaneja vahvistetaan. Tunnetuimpia qigongin lännessä harjoitettuja muotoja ovat wushu-qigongin laji taijiquan sekä gongfu (kungfu), joka todellisuudessa on vain länsimaisten omaksuma nimitys wushulle.


title: Qigong

text: Neigongin eli sisäisen harjoituksen tarkoituksena on hengitysharjoitusten ja mielen keskittymisen avulla tehostaa qi-virtojen kulkua kehossa. Harjoitukset ovat meditatiivisia. Neigongin kolme perusosaa ovat:


title: Matti Onnismaa

text: Matti Kalle Onnismaa (s. 21. lokakuuta 1959 Nokia) on suomalainen näyttelijä.


title: Matti Onnismaa

text: Onnismaa on pitkään esiintynyt nimenomaan merkittävissä sivuosissa, ja ensimmäisen pääroolinsa hän teki vuonna 2017 elokuvassa "Armomurhaaja". Hän on ollut yksi Veikko Aaltosen elokuvien vakionäyttelijöistä. Onnismaa on näytellyt muun muassa Aaltosen elokuvissa "Isä meidän" (1993) ja "Rakkaudella, Maire" (1999). Edellisessä hän esitti sodan traagisia muistoja läpikäyvää julmaa lasta hyväksikäyttänyttä isää tämän nuoruutta kuvaavissa takaumissa, jälkimmäisessä puolestaan herkkää ja katuvaa poliisin tappanutta henkilöä, joka yrittää järjestää elämäänsä uudestaan traagisin seurauksin.


title: Matti Onnismaa

text: Onnismaan tunnetuimpia elokuvarooleja on lipevän ja sanavalmiin lihapiirakoita aamiaiseksi, lounaaksi ja päivälliseksi syövän käytettyjen autojen kauppiaan osa Kari Väänäsen Kari Hotakainen -filmatisoinnissa "Klassikko" (2001). Roolia varten Onnismaa joutui lihottamaan itseään. Tämän lisäksi hän on näytellyt muun muassa Olli Saarelan, Pekka Parikan ja Aki Kaurismäen elokuvissa.


title: Matti Onnismaa

text: Elokuvaroolien lisäksi Onnismaa on esiintynyt myös televisiossa ja teatterissa. Hänet on nähty muun muassa TV-sarjoissa "Big Bang" (1998), "Firma" (2005) ja "Rikospoliisi ei laula" (2006). Näyttämöllä Onnismaa on esiintynyt muun muassa KOM-teatterin Väinö Linnan romaani-trilogiaan pohjautuvassa näytelmässä "Täällä Pohjantähden alla" (2006), jossa hän esitti Koskelan Jussin roolia. Näytelmää esitettiin Suomenlinnan kesäteatterissa, ja sen oli ohjannut Pekka Milonoff; dramatisoinnista vastasi Jorma Kairimo.


title: Matti Onnismaa

text: Vuonna 2010 Onnismaa kiinnitettiin mukaan "Vares"-elokuvasarjaan, jossa hän esitti pastori Alasen roolia. Elokuvat tulivat ensi-iltoihin 2011–2012 sekä 2015.


title: Matti Onnismaa

text: Onnismaa on myös työskennellyt ääninäyttelijänä elokuvissa "Liisa Ihmemaassa" (2010) ja "" (2011).


title: Matti Onnismaa

text: Onnismaa on näytellyt myös pieniä rooleja TV-sarjoissa "Helppo elämä" (2010), "Roba" (2012), "Sekasin" (2016), "Syke" (2015), "Kynsin hampain" (2016) ja "Vintiöt" (1995).


title: Teija Auvinen

text: Teija Anita Auvinen (o.s. Lappalainen, s. 28. helmikuuta 1959 Oulu) on suomalainen näyttelijä.


title: Teija Auvinen

text: Auvinen on yksi Tampereen Työväen Teatterin pitkäaikaisista näyttelijöistä. Hänen uusin näytelmänsä on "Putoavia enkeleitä", joka sai ensi-iltansa syksyllä 2007. Teatterin lisäksi Auvinen on näytellyt myös jonkin verran televisiossa. Hän on esiintynyt muun muassa puolisonsa Tommi Auvisen ohjaamissa TV-sarjoissa "Kaupungin kaunein lyyli" (1990), "Meidän isä" (1990) ja "Oppisopimuspelle Niko" (1992).


title: Leo Pentti

text: Leo Pentti (7. toukokuuta 1930 Lohtaja – 21. joulukuuta 1991 Kuopio) oli suomalainen näyttelijä.


title: Leo Pentti

text: Pentti näytteli niin televisiossa, teatterissa kuin elokuvissakin. Pentin ehkä tunnetuin rooli on puliukko Arska Lappalaisen rooli Neil Hardwickin ohjaamassa televisiosarjassa "Reinikainen" (1982). Tämän lisäksi hän näytteli muun muassa Jussi Niilekselän televisiosarjassa "Kotirappu" (1987) sekä Reima Kekäläisen agenttisarjassa "Barr-niminen mies" (1984).


title: Leo Pentti

text: Televisioroolien lisäksi Pentti näytteli lukuisia pieniä sivurooleja Suomen Filmiteollisuuden elokuvissa. Näitä olivat muun muassa "Kovaa peliä Pohjolassa" (1959), "Skandaali tyttökoulussa" (1960) ja "Komisario Palmun erehdys" (1960).


title: José Azevedo

text: José Bento Azevedo Carvalho (s. 19. syyskuuta 1973 Vila do Conde, Porton piiri, Portugali) on aktiiviuransa lopettanut toisen polven portugalilainen ammattilaismaantiepyöräilijä. Josén isä Gabriel oli ammattilainen 1970-luvulla, ja hänet tunnettiin jo edesmenneen Joaquim Agostinhon luotettavana apuajajana. Azevedo tunnetaan loistavana kiipijänä ja varsin hyvänä aika-ajajana. Yli 10 vuotta ammattilaisena ajanutta Azevedoa pidetään Portugalin parhaana pyöräilijänä 2000-luvulla. Vaikka portugalilainen ei ole saavuttanut suurta henkilökohtaista menestystä, arvostetaan hänen pyyteetöntä apuajajan työtä äärimmäisen paljon. Azevedo on myös hiljaisen ja vaatimattoman luonteensa puolesta erittäin pidetty polkija ammattilaispyöräilijöiden keskuudessa.


title: José Azevedo

text: Vielä vuonna 2006 hän ajoi Discovery Channel -ammattilaisjoukkueessa, mutta vaihtoi pienempään, portugalilaiseen Benfica-joukkueeseen viettääkseen enemmän aikaa vaimonsa Sonian ja tyttärensä Marianan kanssa.


title: José Azevedo

text: Azevedon suurimmiksi saavutuksiksi isoissa ympäriajoissa voidaan laskea yhteiskilpailun viides tila Italian ympäriajossa 2001, kuudes tila Ranskan ympäriajossa 2002 sekä viides sija kahta vuotta myöhemmin samassa kilpailussa. "The Ace" joutui rajuun kolariin Espanjan ympäriajossa 2005, jolloin hän taisteli tosissaan kokonaiskilpailun huippusijoituksesta.


title: José Azevedo

text: Azevedo oli uransa parhaina vuosina huipputason pyöräilijöiden apuajajana. ONCE-Eroski -joukkueessa Azevedo avusti Joseba Belokia sekä US Postal- ja Discovery Channel -joukkueissa Lance Armstrongia. Azevedo oli edellä mainittujen polkijoiden tärkein "luutnantti" vuoristoisilla etapeilla. Portugalilainen oli jo tehnyt sopimuksen Maia Milaneza -tallin kanssa loppuvuodesta 2003, mutta Lance Armstrongin henkilökohtaisesta toivomuksesta "The Ace" purki jo valmiina olleet pestin porgugalilaistallin kanssa ja siirtyi Johan Bruyneelin johtamaan US Postaliin (nyk. Discovery Channel).


title: José Azevedo

text: Azevedo oli viimeisenä Discovery Channel -kautenaan tallinsa kapteeni Ranskan ympäriajossa, mutta sijoittui yhteiskilpailussa vasta 19. sijalle 38.08 Floyd Landisille hävinneenä. Hän oli paras Discovery Channel -tallin polkija yhteiskilpailussa, mutta menetti mahdollisuutensa hyviin sijoituksiin jo avausviikon pitkässä aika-ajossa häviten osuuden voittaneelle Serhi Hontšarille lähes neljä minuuttia. Azevedo hävisi Pyreneitten ensimmäisellä kovalla vuoristoetapilla toiset neljä minuuttia, joten kilpailun toiselle puoliskolle portugalilainen joutui lähtemään miltei tavoittamattoman takamatkan päästä.


title: José Azevedo

text: Azevedo muistetaan parhaiten vuoden 2004 Ranskan ympäriajosta, kun hän toimi Lance Armstrongin historiallisen kuudennen Tour-voiton tärkeimpänä tekijänä. Portugalilainen veti Pyreneillä Plateau-de-Beillen hiihtokeskukseen vievässä nousussa niin kovaa, että vain Armstrong ja Ivan Basso pystyivät seuraamaan häntä. Armstrong siirtyi etappivoitolla ratkaisevan lähelle kokonaiskilpailun voittoa. Seuraavana vuonna Armstrongin voittaessa seitsemänneksen kerran Ranskan ympäriajon, oli Azevedo huomattavasti pienemmässä roolissa. Hän ei ollut yhdelläkään vuoristoetapilla Armstrongin vahvin vetomies, vaan Jaroslav Popovytš ja José Luis Rubiera avustivat teksasilaista sitä enemmän mitä pidemmälle nousut jatkuivat.


title: José Azevedo

text: Azevedon tavaramerkkinä on pidetty ns. pyöräilylippalakkia, jota portugalilainen käytti miltei aina ennen kuin ammattilaispyöräilyyn tuli kypäräpakko. Portugalilaisella ei ole tarkkoja tulevaisuudensuunnitelmia, kun hänen ammattilaisuransa on ohi. Azevedo pitää todennäköisenä, että hän tulee olemaan edelleen läheisesti tekemisissä pyöräilyn kanssa. Azevedon sopimus Benfica-tallin kanssa kattoi kauden 2008. Azevedo kertoi helmikuussa, että kausi 2008 jää hänen ammattilaisuransa viimeiseksi.


title: Joonas Bragge

text: Joonas Bragge (s. 1981 Tampere) on suomalainen näyttelijä. Braggen tunnetuin ja ainoaksi jäänyt rooli on Ipen osa Jarmo Lampelan ohjaamassa, huumenuorista kertovassa elokuvassa "Sairaan kaunis maailma" (1997).


title: Joonas Bragge

text: Bragge oli jo kiinnitetty elokuviin "Häjyt" (1999) ja "Rukajärven tie" (1999), mutta hän joutui luopumaan niistä jouduttuaan vakavaan liikenneonnettomuuteen keväällä 1998. Arttu Kapulainen (Braggen vastanäyttelijä "Sairaan kauniissa maailmassa") paikkasi nämä roolit.


title: Joonas Bragge

text: "Sairaan kauniin maailman" lisäksi Braggella oli myös pieni rooli Taru Mäkelän elokuvassa "Pikkusisar" (1999). Hänen roolinsa kuitenkin leikattiin pois lopullisesta elokuvaversiosta. Bragge näytteli pinen roolin "Kotikadun" yhdessä jaksossa.


title: Joonas Bragge

text: Bragge kirjoitti ylioppilaaksi 2001 ja vuodesta 2006 alkaen hän on opiskellut filosofiaa Helsingin yliopistossa. Bragge on teatterinjohtaja Reino Braggen poika.


title: Markku Blomqvist

text: Markku Valdemar Blomqvist (23. joulukuuta 1933 Uskela – 20. heinäkuuta 2000 Kajaani) oli suomalainen näyttelijä.


title: Markku Blomqvist

text: Blomqvist näytteli pitkään Turun kaupunginteatterissa sekä usein myös televisiossa ja elokuvissa. Hänen merkittävimpiä elokuvaroolejaan ovat karjalaisen turkiskauppias ja kartanonomistajan Markki Bohattovin rooli elokuvassa Antti Puuhaara vuodelta 1976, Morfeuksen rooli Timo Linnasalon Eeva-Liisa Manner -filmatisoinnissa "Eros ja Psykhe" (1997) sekä Musta-Pekan rooli Mikko Niskasen elokuvassa "Nuoruuteni savotat" (1988). Lisäksi hän näytteli sivuosia muun muassa Renny Harlinin elokuvassa "Jäätävä polte" (1986) sekä Taavi Kassilan elokuvassa "Petos" (1988).


title: Markku Blomqvist

text: Elokuvien lisäksi Blomqvist esiintyi myös televisiosarjoissa "Tuntemattomalle jumalalle" (1993) ja "Kultainen salama" (1994). Hän oli kiinnitettynä myös Kajaanin kaupunginteatterissa.


title: Markku Blomqvist

text: 1970-luvulla Blomqvist levytti muutaman laulun. Vuonna 1976 hän esiintyi Toni Edelmannin albumilla "Kauhea murhamies Lalli". Seuraavana vuonna puolestaan syntyi Blomqvistin tunnetuin levytys ”Liehuva liekinvarsi”. Tällä Jukka Siikavireen säveltämällä ja Erkki Mäkisen sanoittamalla kappaleella Blomqvist osallistui myös Suomen euroviisukarsintoihin.


title: Markku Blomqvist

text: Blomqvist oli näyttelijä Mauno Blomqvistin veli. Veljesten ainoa yhteinen elokuva oli Pirjo Honkasalon ja Pekka Lehdon ohjaama "Tulipää" (1980).


title: Tilkkutäkki 2

text: Tilkkutäkki 2 on Tilkkutäkki -kokoelmalevysarjan toinen osa, joka julkaistiin 2. elokuuta 2006 levymerkillä Warner Music Finland. Se ylsi Suomen virallisen listan toiselle sijalle.


title: Pyhän Kolminaisuuden kirkko

text: Pyhän Kolminaisuuden kirkko on hyvin yleinen kirkkorakennusten nimi.


title: Gourette

text: Gourette on Ranskassa sijaitseva talviurheilukeskus. Keskus sijaitsee Pyreneiden vuoristossa, Pyrénées-Atlantiques’n departementissa ja Akvitanian alueella.


title: Gourette

text: Hiihtokeskus on osa Eaux-Bonnes’n kuntaa ja sijaitsee tämän kunnankeskuksen ja Col d'Aubisquen solan välillä. Hiihtomahdollisuudet ovat keskuksessa hyvät, sillä se tarjoaa Pyreneiden parhaat ja laajimmat mahdollisuudet talviurheiluihin, sillä siellä on 30 merkittyä rinnettä. Hiihtokeskuksen alue sijaitsee 1400 ja 2400 metrin korkeudessa.


title: Castelsarrasin

text: Castelsarrasin () on ranskalainen kaupunkikunta, joka sijaitsee Tarn-et-Garonnen departementissa ja Midi-Pyrénées’n alueella.


title: Castelsarrasin

text: Ensimmäiset varmat tiedot Castelsarrassinista liittyvät vuoteen 961. Sen nimi oli tuolloin Castel Sarracenum eli linna, joka on rakennettu saraseenien tapaan. On kuitenkin todennäköistä, että arabit eivät ole osallistuneet kaupungin rakentamiseen.


title: Castelsarrasin

text: Vuodelta 961 on peräisin Rouerguen kreivi Raumond I testamenttimääräys, jolla hän luovuttaa Moissacin apottiluostarille maansa ja Saint-Sauveurin kirkon, joka on yhä omistettu samalle pyhimykselle.


title: Castelsarrasin

text: Kaupungin alkuvaiheet olivat erityisen sotaisat. Sotia käytiin englantilaisia vastaan aina 1100-luvulle saakka. Sitten tulivat Albigenssiristiretket 1200-luvun alkupuoliskolla. Tällä aikakaudella kaupunkia hallitsivat konsulit, ja vuonna 1230 kaupunki sai ensimmäiset erioikeudet. Tulvat, paiserutto ja eritoten satavuotinen sota koettelivat kaupunkia 1300- ja 1400-luvuilla, ja vasta 1500-luvun puolella kaupungissa oli muutama vuosikymmen rauhallista aikaa.


title: Castelsarrasin

text: Vuonna 1560 alkoivat uskonsodat, joiden aikana protestantit alistivat Castelsarrasinin katoliset asukkaat. Vain Saint-Saveurin kirkko säilyi alueen ainoana kirkkona uskonpuhdistuksen kuvainraastamiselta.


title: Castelsarrasin

text: 1600-luvun lopulla syntyi Saint-Nicholas-de-la-Graven kylässä lähellä Castelsarrasinin kaupunkia Antoine Laumet, joka tunnetaan paremmin nimellä Antoine de la Mothe Cadillac. Kuningas lähetti hänet Amerikkaan. Hän perusti Detroitin kaupungin, ja myöhemmin hän toimi Louisianan kuvernöörinä. Kun hän palasi takaisin Ranskaan, hänestä tuli Castelsarrasinin kuvernööri. Hänen mukaansa nimettiin Cadillac-loistoautomerkki.


title: Castelsarrasin

text: Vuosisata ennen Ranskan vallankumousta oli melko rauhallista aikaa. Kuitenkin koko muun maan lailla myös Caseltsarrasinissa 1700–luvun loppu oli suurten muutosten ja suurten tapahtumien aikaa.


title: Sisätaudit

text: Sisätaudit on lääketieteen osa-alue, jossa tutkitaan ja hoidetaan suurta osaa aikuisten sellaisista sairauksista, joiden hoitoon ei käytetä kirurgiaa.


title: Sisätaudit

text: Sisätaudit jakautuvat seuraaviin alueisiin:


title: Sisätaudit

text: Suomessa sisätautilääkärin (sisätautien erikoislääkärin) koulutusohjelman kokonaispituus on kuusi vuotta. Koulutusohjelmaan voi hakeutua henkilö, joka on saanut Suomessa luvan tai oikeuden harjoittaa lääkärin ammattia.


title: Erekhtheus

text: Erekhtheus oli kreikkalaisessa mytologiassa Ateenan kuningas, joka usein sekoitetaan Erikhthoniokseen. Hänen vanhempansa olivat Pandion ja Zeuksippe. Erekhtheus ja hänen kaksoisveljensä Butes jakoivat Pandionilta periytyneen vallan keskenään tämän kuoleman jälkeen siten, että Erekhtheus hallitsi valtiota ja Butes Pallas Athenen ja Poseidonin ylipappeuden.


title: Erekhtheus

text: Erekhtheuksella oli vaimonsa Praksithean kanssa pojat Kekrops, Pandoros ja Metion; ja tyttäret ikäjärjestyksessä vanhimmasta alkaen Protogeneia, Pandora, Prokris, Kreusa, Oreithyia ja Khthonia, joka nai Butesin.


title: Erekhtheus

text: Hänen valtakautensa merkittävin tapahtuma oli sota Ateenan ja Eleusiin välillä, jossa Eleusiksen joukkoja komensi traakialainen Eumolpos. Eumolpoksen isä oli Poseidon ja äiti Khione, joka puolestaan oli Boreaan ja Oreithyian tytär, joten Eumolpos oli Erekhtheuksen lapsenlapsenlapsi. Erekhtheuksen kysyi neuvoa oraakkelilta, joka kertoi Ateenan voittavan ainoastaan, jos hän uhraisi yhden tyttäristään. Kun hän tappoi nuorimmaisensa, myös loput tyttäristä tappoivat itsensä. Hyginus kertoo tyttären olleen Khthonia.


title: Erekhtheus

text: Seuranneessa taistelussa Erekhtheus surmaa Eumolpoksen, mutta saa itse surmansa Zeuksen salamasta Poseidonin pyydettyä tätä kostamaan poikansa surman.


title: Erekhtheus

text: Erekhtheusta seurasi valtaistuimelle hänen poikansa Kekrops.


title: Paavali (nimi)

text: Paavali on suomalainen ja virolainen miehen etunimi.


title: Paavali (nimi)

text:
Paavali on suomenkielinen versio roomalaisesta sukunimestä Paulus, joka merkitsee latinaksi "pientä" tai "nöyrää".
Nimen espanjalainen versio on Pablo
ja italialainen Paolo.


title: Paavali (nimi)

text: Suomessa on vuoden 2015 loppuun mennessä rekisteröity 6 499 Paavali-nimen saanutta miestä ja alle 10 naista. Paavalin nimipäivä on 25. tammikuuta, jota kristinuskon alueella on vanhastaan vietetty apostoli Paavalin kristinuskoon kääntymisen vuosipäivänä.Listan Paavalit ovat suomalaisia.


title: Levi Leipheimer

text: Levi Leipheimer (s. 24. lokakuuta 1973 Butte, Montana) on entinen yhdysvaltalainen maantiepyöräilijä, joka edusti viimeksi UCI Pro -tasolla kilpailevaa belgialaista Omega Pharma-Quick Step -tallia. Hyvänä mäki- ja aika-ajajana tunnettu Leipheimer on saavuttanut useita huippusijoituksia suurten ympäriajojen kokonaiskilpailuissa.


title: Levi Leipheimer

text: Leipheimer sai syyskuussa 2012 puolen vuoden kilpailukiellon osallisuudestaan Lance Armstrongin ja US Postal -tallin dopingskandaaliin. Hän menetti kaikki kilpailutuloksensa kesäkuu 1999 – 30. heinäkuuta 2006 ja 7.–29. heinäkuuta 2007 välisiltä ajoilta.


title: Levi Leipheimer

text: Ammattilaisuransa Saturn-tallissa vuonna 1998 aloittanut Leipheimer voitti vuonna 1999 Yhdysvaltain maantieaika-ajomestaruuden. Hän siirtyi vuonna 2000 US Postal -joukkueeseen. Seuraavan vuoden Espanjan ympäriajossa Leipheimer sijoittui toiseksi kilpailun jokaisella kolmella aika-ajoetapilla; viimeisen aika-ajon ansiosta hän nousi kokonaiskilpailussa kolmanneksi ohi joukkueensa kapteenin Roberto Herasin. Aika-ajon MM-kilpailussa hän sijoittui samana syksynä neljänneksi.


title: Levi Leipheimer

text: Leipheimer ajoi vuodet 2002–2004 Rabobank-joukkueessa. Hän voitti Route Du Sud -kilpailun vuonna 2002 ja Setmana Catalanan neljännen etapin 2004. Ranskan ympäriajossa hän sijoittui kahdeksanneksi vuonna 2002 ja yhdeksänneksi 2004. Lisäksi hän oli kahdestoista aika-ajon MM-kilpailussa vuonna 2003 ja viides Baskimaan ympäriajossa 2004.


title: Levi Leipheimer

text: Leipheimer siirtyi vuoden 2005 alusta Gerolsteiner-talliin. Hän voitti Saksan ympäriajon kokonaiskilpailun 31 sekunnin erolla Jan Ullrichiin ja oli paras myös kilpailun neljännellä etapilla, joka päättyi Rettenbachfernerin vuorelle 2 670 metrin korkeuteen. Samana vuonna Leipheimer sijoittui toiseksi Georgian ympäriajossa, kolmanneksi Dauphiné Libéréssä, kuudenneksi Ranskan ympäriajossa sekä seitsemänneksi UCI ProTour-sarjassa.


title: Levi Leipheimer

text: Vuonna 2006 Leipheimer voitti Dauphiné Libérén kokonaiskilpailun sekä Kalifornian ympäriajon prologin ja mäkikilpailun. Saksan ympäriajossa hän sijoittui toiseksi voittaen lisäksi kilpailun viidennen etapin. Ranskan ympäriajossa hän oli 11. osuudella toinen ja sijoittui lopputuloksissa kolmanneksitoista.


title: Levi Leipheimer

text:
Leipheimer ajoi vuonna 2007 Discovery Channel -joukkueessa. Hän voitti helmikuussa Kalifornian ympäriajon johdettuaan kilpailua alusta loppuun: hän voitti sekä prologin että aika-ajona ajetun viidennen etapin. Huhtikuussa Leipheimer oli voitokas Georgian ympäriajon neljännellä ja viidennellä osuudella. Ranskan ympäriajossa hän sijoittui kuudennellatoista etapilla toiseksi Michael Rasmussenin jälkeen, ja kun Rasmussenin talli otti hänet myöhemmin samana iltana pois kilpailusta doping-epäselvyyksien vuoksi, Leipheimer nousi kokonaiskilpailussa kolmannelle sijalle. Hän voitti kilpailun 19. etapin aika-ajon ja varmisti samalla yhteiskilpailun kolmannen sijan 31 sekuntia Alberto Contadorille ja kahdeksan sekuntia Cadel Evansille hävinneenä. Myöhemmin samana vuonna Leipheimer sijoittui Jens Voigtin jälkeen toiseksi Saksan ympäriajossa sekä voitti aika-ajoetapin Missourin ympäriajossa.
Kausilla 2008–2009 Leipheimer edusti Astana Teamia. Hän voitti helmikuussa 2008 Kalifornian ympäriajon viidennen etapin – aika-ajon – sekä kokonaiskilpailun. Georgian ympäriajossa hän oli kolmas ja Italian ympäriajossa kahdeksastoista. Dauphiné Libéréssä hän voitti prologin ja sijoittui kokonaiskilpailussa kolmanneksi. Pekingin olympialaisissa Leipheimer voitti pronssia aika-ajossa jääden voittaja Fabian Cancellaralle minuutin ja kymmenen sekuntia. Maantieajossa hän sijoittui 11:nneksi. Espanjan ympäriajossa hän voitti viidennen etapin – aika-ajon – siirtyen samalla kokonaiskilpailun johtoon. Kilpailun johtajan kultapaidassa hän ajoi ensin yhden etapin ajan, ja sai johtajan paidan myös yhdeksännen etapin ajaksi. Lisäksi hän voitti 20. etapin, joka oli ylämäkeen ajettu aika-ajo. Ympäriajon 14. osuudella hän sijoittui toiseksi. Myös kokonaiskilpailun lopputuloksissa hän oli toinen. MM-kilpailujen aika-ajossa Varesessa Leipheimer sijoittui neljänneksi.


title: Levi Leipheimer

text: Leipheimer voitti helmikuussa 2009 Kalifornian ympäriajon kolmannen kerran peräkkäin. Hän voitti kokonaiskilpailun lisäksi 6. etapin, aika-ajon. Maaliskuussa hän voitti Vuelta a Castilla y León -ajon kokonaiskilpailun sekä toisen etapin, joka oli henkilökohtainen aika-ajo. Italian ympäriajossa hän sijoittui toiseksi 12. etapilla, aika-ajossa. Kokonaiskilpailussa hän oli kuudes.


title: Levi Leipheimer

text: Kauden 2010 alusta Leipheimer siirtyi uuteen Team RadioShack -joukkueeseen. Hän sijoittui kolmanneksi Kalifornian ympäriajossa ja 12:nneksi Ranskan ympäriajossa. Vuonna 2011 hän voitti Kalifornian ympäriajon seitsemännen etapin ja oli kokonaiskilpailussa toinen. Kesäkuussa hän voitti Sveitsin ympäriajon. Hän kukisti kilpailua johtaneen Damiano Cunegon viimeisen päivän aika-ajoetapilla yli kahdella minuutilla ja nousi kokonaiskilpailun voittoon neljän sekunnin erolla Cunegoon. Elokuussa hän voitti Tour of Utahin kokonais- ja mäkikirikilpailun ja USA Pro Cycling Challenge -ajon kokonaiskilpailun sekä ensimmäisen ja kolmannen etapin, aika-ajon.


title: Levi Leipheimer

text: Kaudesta 2012 Leipheimer edusti Omega Pharma-Quick Step-joukkuetta. Hän voitti tammikuussa 2012 Tour de San Luis -etappikilpailun. Hän voitti lisäksi neljännen etapin, joka oli aika-ajo. Alberto Contadorin doping-tapauksen myötä hän nousi myös kolmannen etapin voittajaksi. Kesäkuussa hän sijoittui Sveitsin ympäriajossa kolmanneksi. Elokuussa hän voitti Tour of Utahin kuudennen etapin ja sijoittui kolmanneksi USA Pro Cycling Challengen kokonaiskilpailussa.


title: Levi Leipheimer

text: Leipheimerin saatua puolen vuoden kilpailukiellon Omega Pharma-Quick Step-joukkue päätti purkaa ajajan sopimuksen. Leipheimer ei kilpailukieltonsa jälkeen ajanut enää ammattilaisena, vaan ilmoitti päättäneensä uransa.